marsh-mellow/assamese_wikipedia huggingface dataset:
ৰেৱকান্ত মহন্ত (, জন্ম: ১৯ এপ্ৰিল ১৯৩৫) এগৰাকী ভাৰতীয় অংকীয়া নাট আৰু মুখা শিল্পী অসমৰ মুখা শিল্প জগতলৈ আগবঢ়োৱা অৱদানৰ স্বীকৃতি স্বৰূপে তেওঁ ২০১৪ চনৰ সংগীত নাটক একাডেমী বঁটা লাভ কৰিছিল ২০১৯ চনত অসম চৰকাৰে তেওঁক বিষ্ণু ৰাভা বঁটা প্ৰদান কৰে ২০২৫ বৰ্ষৰ পদ্মশ্ৰী বঁটা লাভ কৰে

প্ৰাৰম্ভিক জীৱন
১৯৩৫ চনৰ ১৯ এপ্ৰিল তাৰিখে অসমৰ শিৱসাগৰ জিলাৰ খাটপাৰ সত্ৰত ৰেৱকান্ত মহন্তৰ জন্ম হৈছিল সত্ৰীয় মুখা নিৰ্মাণৰ কলাৰ ওপৰত বিশেষ গুৰুত্ব দি তেওঁ নৱানন্দ মহন্ত সত্ৰাধিকাৰ তথা পিতৃৰ পৰা সত্ৰীয়া সংগীত, নৃত্য, খোল বাদন আৰু সঁজুলি নিৰ্মাণৰ জটিলতাসমূহ শিকিছিল 

কৰ্মজীৱন
কেন্দ্ৰীয় মন্ত্ৰী দয়ানিধি মৰাণে ২০০৮ চনত ৰেৱকান্ত মহন্তক শিল্পগুৰু বঁটা প্ৰদানৰ মুহূৰ্ত
ৰেৱকান্ত মহন্তয়ে সাংস্কৃতিক পৰিক্ৰমা মন্ত্ৰালয়, অসম সত্ৰ মহাসভা আৰু শ্ৰীমন্ত শংকৰদেৱ কলাক্ষেত্ৰত আয়োজিত মুখা নিৰ্মাণ কৰ্মশালা আৰু প্ৰদৰ্শনত অংশগ্ৰহণ কৰিছে ইয়াৰ লগতে তেওঁ কলকাতাৰ ভাৰতীয় সংগ্ৰহালয়, ৱাশ্বিংটন ডি.চি.ৰ ৰাষ্ট্ৰীয় প্ৰাকৃতিক ইতিহাস সংগ্ৰহালয় আৰু নতুন দিল্লীৰ ইন্দিৰা গান্ধী ৰাষ্ট্ৰীয় কলা কেন্দ্ৰৰ দৰে সন্মানীয় সংগ্ৰহালয়ৰ দ্বাৰা প্ৰদৰ্শনৰ বাবে তেওঁৰ মুখা অধিগ্ৰহণ কৰা হৈছে ২০০৩ চনৰ ভাৰতৰ গণৰাজ্য দিৱস পেৰেডত তেওঁৰ মুখায়ে অসম ৰাজ্যক প্ৰতিনিধিত্ব কৰিছিল সেই বছৰ প্ৰতীকপটৰ মুখ্য বিষয় অসমৰ মুখা নিৰ্মাণ পৰম্পৰাৰ ওপৰত আধাৰিত আছিল

এজন দক্ষ মুখাশিল্পী হিচাপেও তেওঁ ইতিমধ্যে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত খ্যাতি লাভ কৰিবলৈ সক্ষম হৈছে তেওঁ কলকাতা, নতুন দিল্লী, ত্ৰিবান্দ্ৰম আদি বিভিন্ন স্থানত অনুষ্ঠিত মুখাশিল্পৰ কৰ্মশালা আৰু প্ৰদৰ্শনীত মুখ্য প্ৰশিক্ষক আৰু সমল ব্যক্তিৰূপেও অংশ গ্ৰহণ কৰিছে তেওঁ শ্ৰীমন্ত শংকৰদেৱ কলাক্ষেত্ৰৰ সংগ্ৰহালয়ত প্ৰদৰ্শনৰ বাবে ৭০খন মুখা দান কৰাৰ উপৰি শিল্পী মহন্তই নিৰ্মাণ কৰা এখন নৰসিংহৰ বৰমুখা তেজপুৰ বিশ্ববিদ্যালয়ত, ৭০খন মুখা ইণ্ডিয়ান মিউজিয়াম অব কলকাতাত, পাঁচখন মুখা নতুন দিল্লীৰ ইন্দিৰা গান্ধী ৰাষ্ট্ৰীয় সংগ্ৰহালয়ত, সাতখন মুখা আমেৰিকা যুক্তৰাষ্ট্ৰৰ ৱাশ্বিংটন নেশ্যনেল মিউজিয়ামত, দুখন মুখা অষ্ট্ৰেলিয়াৰ সংগ্ৰহালয়ত আৰু পাঁচখন মুখা ৰাছিয়া আৰু জাপানৰ সংগ্ৰহালয়ত প্ৰদৰ্শনৰ বাবে ৰখা হৈছে

তেওঁ অসমৰ বিভিন্ন স্থানৰ লগতে কলকাতা, দিল্লী, বৃন্দাবন আদি ঠাইত বৰগীত, সত্ৰীয়া নৃত্য আৰু ভাওনা প্ৰদৰ্শন কৰি আহিছে

বঁটা আৰু সন্মান
২০০৮ চনত তেওঁ ভাৰত চৰকাৰৰ পৰা শিল্পগুৰু বঁটা লাভ কৰিছিল মুখাশিল্পৰ লগতে সত্ৰীয়া সংস্কৃতিৰ প্ৰতি জীৱনজোৰা সাধনাৰ স্বীকৃতি স্বৰূপে তেওঁক ২০১৪ চনত সংগীত নাটক একাডেমী বঁটাৰে সন্মানিত কৰা হৈছিল ২০১৯ চনত অসম চৰকাৰে তেওঁক বিষ্ণু ৰাভা বঁটা প্ৰদান কৰে ২০২৫ বৰ্ষৰ পদ্মশ্ৰী বঁটাও লাভ কৰে 

তথ্য উৎস

শ্ৰেণী:অসমৰ ব্যক্তি
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
ৰেৱতী ৰজা কাকুদ্মীৰ কন্যা আৰু বলোৰামৰ সহধৰ্মিনী আছিল. "       ." মহাভাৰত,ভাগৱত পুৰাণ আৰু বিষ্ণু পুৰাণৰ দৰে বিভিন্ন পৌৰাণিক ধৰ্ম গ্ৰন্থত তেওঁৰ বিৱৰণ আছে 

ৰেৱতী কাকুদ্মীৰ একমাত্ৰ কন্যা আছিল কোনো মানুহেই তেওঁৰ মৰমলগা আৰু প্ৰতিভাশালী জীয়েকক বিয়া কৰাবলৈ যথেষ্ট নহয় বুলি অনুভৱ কৰি কাকুদ্মীয়ে ৰেৱতীক লগত লৈ ব্ৰহ্মলোকলৈ গৈছিল তেওঁলোক গৈ পোৱাৰ সময়ত, ব্ৰহ্মাই গন্ধৰ্বসকলৰ এটা সংগীত অনুষ্ঠান উপভোগ কৰি আছিল, সেয়েহে তেওঁলোকে প্ৰদৰ্শন শেষ নোহোৱালৈকে ধৈৰ্য্যসহকাৰে অপেক্ষা কৰিছিল তাৰ পিছত, কাকুদ্মীয়ে নম্ৰতাৰে প্ৰণাম জনাই, ব্ৰহ্মাক তেওঁ জীয়েকৰ পাণি গ্ৰহণ কৰিব পৰা যোগ্য প্ৰাৰ্থীৰ তালিকা উপস্থাপন কৰিলে ব্ৰহ্মাই জোৰেৰে হাঁহি বৰ্ণনা কৰিছিল যে অস্তিত্বৰ বিভিন্ন সমতলত সময় বেলেগ ধৰণে চলে তেওঁলোকে ব্ৰহ্মাৰ বাবে অপেক্ষা কৰা এই চমু সময়ছোৱাতেই পৃথিৱীত, ২৭টা চতুৰ্যুগ পাৰ হৈ গৈছিল আৰু সেই সকলো প্ৰাৰ্থী বহু আগতেই মৃত্যুবৰণ কৰিছিল -, 9.3.32 (  29-32) 
ব্ৰহ্মাই লগতে কয় যে কাকুদ্মী সেইসময়ত অকলশৰীয়া কিয়নো এই সময়ছোৱাতেই তেওঁৰ বন্ধু, মন্ত্ৰী, সেৱক, পত্নী, আত্মীয়, সৈন্য আৰু ধন-ভাণ্ডাৰ এতিয়া পৃথিৱীৰ পৰা নোহোৱা হৈ গৈছে আৰু তেওঁ সোনকালেই তেওঁৰ জীয়েকক এজন পাত্ৰৰ হাতত গতাই দিয়া উচিত কিয়নো কলি যুগৰ সময় সমাগত আছিল- (  ,  )

কাকুদ্মীক এই বাতৰিটোৱে আচৰিত আৰু সতৰ্ক কৰি তুলিলে অৱশ্যে ব্ৰহ্মাই তেওঁক সান্তনা দিয়ে আৰু লগতে কয় যে ঈশ্বৰ বিষ্ণু বৰ্তমান কৃষ্ণ আৰু বালোৰামৰ ৰূপত পৃথিৱীত আছে আৰু তেওঁ ৰেৱতীৰ বাবে যোগ্য স্বামী হিচাপে বলৰামক নিৰ্দেশ কৰে ইয়াৰ পিছতেই কাকুদ্মী আৰু ৰেৱতী পৃথিৱীলৈ ঘূৰি আহিছিল, যাক তেওঁলোকে মাত্ৰ অলপ আগতে এৰি যোৱা বুলি গণ্য কৰিছিল, সেই সময়ত হোৱা পৰিৱৰ্তন দেখি তেওঁলোক হতবাক হৈ পৰিছিল কেৱল দৃশ্যপট আৰু পৰিৱেশ সলনি হোৱাই নহয়, মধ্যৱৰ্তী ২৭ চতুৰ্যুগৰ ওপৰত, মানৱ আধ্যাত্মিক আৰু সাংস্কৃতিক বিৱৰ্তনৰ চক্ৰত, মানৱজাতিৰ বিকাশ তেওঁলোকৰ নিজৰ সময়তকৈ নিম্ন স্তৰৰ আছিল ভাগৱত পুৰাণত বৰ্ণনা কৰা অনুসৰি তেওঁলোকে দেখিছিল যে পুৰুষ জাতিৰ "উচ্চতা হ্ৰাস পাইছে, বল-শক্তি হ্ৰাস পাইছে আৰু বুদ্ধিত দুৰ্বল হৈ পৰিছে" 

কাকুদ্মী আৰু ৰেৱতীয়ে বলৰামক বিচাৰি পাইছিল আৰু বিবাহৰ প্ৰস্তাৱ দিছিল যিহেতু তেওঁ আগৰ যুগৰ আছিল, সেয়ে ৰেৱতী তেওঁৰ স্বামীতকৈ বহুত ওখ আৰু ডাঙৰ আছিল, কিন্তু বলোৰামে তেওঁৰ নাঙলটিৰে (তেওঁৰ বৈশিষ্ট্যপূৰ্ণ অস্ত্ৰ) ৰেৱতীৰ মূৰত টঙনিয়াই দিয়া মাত্ৰকে তেওঁ বলোৰামৰ বয়স আৰু মানুহৰ স্বাভাৱিক উচ্চতালৈ সংকুচিত হৈ পৰিছিল আৰু ইয়াৰ পিছতেই তেওঁলোকৰ বিবাহ সম্পন্ন হয় 
ৰেৱতীয়ে তেওঁৰ স্বামী পুত্ৰ, নিশাত আৰু উলমুকা আৰু জীয়েক শশীৰেখাক জন্ম দিছিল যদু ভ্ৰাতৃঘাতী যুদ্ধত নিশাথ আৰু উলমুকা নিহত হৈছিল ইয়াৰ লগে লগে বলোৰামে সাগৰৰ কাষত ধ্যানৰ দ্বাৰা তেওঁৰ পাৰ্থিৱ অৱতাৰো সমাপ্ত কৰে - 11.30.26  তেওঁৰ অন্ত্যেষ্টিক্ৰিয়া অনুষ্ঠানত ৰেৱতীয়ে বলোৰামৰ চিতাত আত্মাহুতি দিছিল .     .        ,    ,     ,      .

 তথ্যউৎস 

শ্ৰেণী:হিন্দু দেৱী
ৰেৱতী চেত্ৰী (; জন্ম: ৪ জুলাই, ১৯৯৩) এগৰাকী ভাৰতীয় মডেল তথা সৌন্দৰ্য প্ৰতিযোগিতাৰ বিজয়ী তেওঁ ২০১৫ চনৰ ফেমিনা মিছ ইণ্ডিয়া প্ৰতিযোগিতাৰ চূড়ান্ত প্ৰতিযোগীসমূহৰ ভিতৰৰ এগৰাকী আছিল ৰেৱতীয়ে ২০১৬ চনৰ চীনৰ বেইজিংত অনুষ্ঠিত হোৱা 'ৱৰ্ল্ড মিছ উনিভাৰ্ছিটি' প্ৰতিযোগিতাত 'মিছ এছিয়া'ৰ খিতাপ দখল কৰে একে বছৰে তেওঁ 'ছেন'ৰিতা ইণ্ডিয়া প্ৰতিযোগিতা'ত 'মিছ ইণ্ডিয়া ইণ্টাৰনেচনেল' খিতাপ জয় কৰে তেওঁ ২০১৬ চনত জাপানৰ টকিঅ'ত অনুষ্ঠিত হবলগীয়া 'মিছ ইণ্টাৰনেচনেল ২০১৬' প্ৰতিযোগিতাত ভাৰতক প্ৰতিনিধিত্ব কৰিব:..----------2016-261682.

প্ৰাৰম্ভিক জীৱন 
ৰেৱতীৰ পিতৃ মাতৃ ক্ৰমে বাবুৰাম চেত্ৰী আৰু বীণা চেত্ৰী অসমৰ ডিমা হাছাও জিলাৰ হাফলংত তেওঁৰ জন্ম হৈছিল তেওঁ প্ৰথমে চেইণ্ট এগ্নেছ কনভেণ্ট স্কুলত পঢ়া-শুনা কৰিছিল তাৰপিছত তেওঁ লামডিং মহাবিদ্যালয়ৰ পৰা স্নাতক ডিগ্ৰী লাভ কৰে ৰেৱতী বৰ্তমান গুৱাহাটীৰ এনইএফ আইন মহাবিদ্যালয়ৰ আইন বিভাগৰ ছাত্ৰী

অভিনয় জীৱন 
ড্ৰীম হাউচ প্ৰডাক্টচনে প্ৰযোজনা কৰা 'তুমি মোৰ' এলবামৰ জৰিয়তে ৰেৱতীয়ে অভিনয় জীৱনৰ পাতনি মেলে ইয়াৰ সংগীত সুৰকাৰ আছিল "বুলবুল আৰু ৰোষ্টি"ৰ আৰু নিৰ্দেশক আছিল দীপক দে

সৌন্দৰ্য প্ৰতিযোগিতা
মিছ ইণ্টাৰনেচনেল ২০১৬
তেওঁ জাপানৰ টকিঅ'ত অনুষ্ঠিত হবলগীয়া ৫৬তম মিছ ইণ্টাৰনেচনেল প্ৰতিযোগিতাত ভাৰতক প্ৰতিনিধিত্ব কৰিব এই প্ৰতিযোগিতাৰ শেষত এডিমাৰ মাৰ্টিনেজে পৰৱৰ্তী বিজয়ীৰ শিৰত মুকুট পিন্ধাব

ছেন'ৰিতা ইণ্ডিয়া ২০১৬
ৰেৱতীয়ে ২০১৬ চনত প্ৰথম বাৰৰ বাবে অনুষ্ঠিত হোৱা ছেন'ৰিতা ইণ্ডিয়া প্ৰতিযোগিতাত মিছ ইণ্ডিয়া ইণ্টাৰনেচনেলৰ খিতাপ জয় কৰে তেওঁ মিছ ইণ্টাৰনেচনেল ২০১৬ ত ভাৰতক প্ৰতিনিধিত্ব কৰিব

ৱৰ্ল্ড মিছ উনিভাৰ্ছিটি ২০১৬ 
২০১৬ চনৰ চীনৰ বেইজিংত অনুষ্ঠিত ৱৰ্ল্ড মিছ উনিভাৰ্ছিটি প্ৰতিযোগিতাত তেওঁ মিছ এছিয়াৰ খিতাপ দখল কৰে

ফেমিনা মিছ ইণ্ডিয়া ২০১৫ 
ৰেৱতী ২০১৫ চনৰ ফেমিনা মিছ ইণ্ডিয়া প্ৰতিযোগিতাত শীৰ্ষ দহ গৰাকী প্ৰতিযোগীৰ ভিতৰত এগৰাকী আছিল তাত তেওঁ মিছ পপুলাৰ আৰু মিছ মাল্টিমিডিয়া খিতাপ জয় কৰিছিল
 ফেমিনা মিছ ইণ্ডিয়া কলকাতা ২০১৫
ৰেৱতী ফেমিনা মিছ ইণ্ডিয়া কলকাতা ২০১৫ ৰ শীৰ্ষ পাঁচ গৰাকী প্ৰতিযোগীৰ ভিতৰত আছিল উল্লেখযোগ্য যে পূব ভাৰতৰ কলকাতাত অনুষ্ঠিত আঞ্চলিক ফেমিনা মিছ ইণ্ডিয়া প্ৰতিযোগিতাৰ পৰা মূল ফেমিনা মিছ ইণ্ডিয়া প্ৰতিযোগিতাৰ শীৰ্ষ ২১ গৰাকী প্ৰতিযোগী নিৰ্বাচন কৰা হয়

তথ্য উৎস

শ্ৰেণী:অসমৰ ব্যক্তি
শ্ৰেণী:সৌন্দৰ্য প্ৰতিযোগী
শ্ৰেণী:অসমীয়া অভিনেত্ৰী
ৰেৱতী ফুল  হৈছে  পৰিয়ালৰ অন্তৰ্গত এবিধ সপুষ্পক উদ্ভিদ:.67895 ইয়াক ইংৰাজীত ৰেড কেচিয়া ( ), ৰক্সবাৰ্ঘছ কেছিয়া (' ), আৰু চাইক্লন ছেন্না ( )
বোলি কয়:..20. ই দক্ষিণপূৱ এছিয়া আৰু ভাৰত উপমহাদেশৰ থলুৱা উদ্ভিদ ইয়াক সমগ্ৰ দক্ষিণ ভাৰত আৰু শ্ৰীলংকাত পোৱা যায়:..20876

ইয়াৰ লেটিন বৈজ্ঞানিক পদাংশ য়ে স্কটীয় উদ্ভিদবিদ উইলিয়াম ৰক্সবাৰ্ঘক বুজায়

বিৱৰণ
ৰেৱতী এজোপা মধ্যম আকাৰৰ গছ, প্ৰায়  ওখ গছজোপাৰ ডাল-পাত বহলকৈ মেলখোৱা ধৰণৰ 
পাতবোৰ গুলপীয়া বা কমলাৰঙৰ থুপি থুপি  দীঘল, তিনিৰ পৰা পাঁচযোৰা উপ-পত্ৰথকা ঠাৰিযুক্ত, প্ৰত্যেক উপ-পত্ৰ  দীঘল  বহল ফুলৰ পাহিবোৰ  বহল আৰু ৰঙাৰ পৰা গুলপীয়া ৰঙৰ ফল দীঘল, গোটা, চিৰা চিৰাকৈ লাগে

চিত্ৰ সম্ভাৰ

তথ্য সংগ্ৰহ

            
.
             

শ্ৰেণী:ফুল
ৰেৱতী মোহিতে দেৰে () ভাৰতৰ বম্বে উচ্চ ন্যায়ালয়ৰ ন্যায়াধীশ ভাৰতত অপৰাধমূলক পদ্ধতি আৰু আৰক্ষীৰ তদন্তৰ সম্পৰ্কত তেওঁ কেইবাটাও উল্লেখযোগ্য ৰায় লিখিছে, যত আছে অপৰাধমূলক বিচাৰৰ ৰিপৰ্ট দিয়াৰ সংবাদ মাধ্যমৰ স্বাধীনতা, অপৰাধৰ পুনৰাবৃত্তিৰ বাবে মৃত্যুদণ্ডৰ শাস্তি, ভুৱা আৰু অনুচিত তদন্তৰ বাবে আৰক্ষীৰ পৰা জবাবদিহিতা সম্পৰ্কীয় গোচৰ অন্তৰ্ভুক্ত

 জীৱন 
তেওঁ মহাৰাষ্ট্ৰৰ পুনেত জন্মগ্ৰহণ কৰিছিল৷ শিক্ষাও তেওঁ মহাৰাষ্ট্ৰতেই গ্ৰহণ কৰে৷ দেৰেয়ে চিম্বিয়াছিছ ল কলেজত আইন অধ্যয়ন কৰিছিল আৰু এলএলএম লাভ কৰিছিল তেওঁ কেম্ব্ৰিজ বিশ্ববিদ্যালয়ৰ পৰা কমনৱেলথ ট্ৰাষ্ট বৃত্তি লাভ কৰে

 কৰ্মজীৱন 
দেৰেয়ে বম্বে উচ্চ ন্যায়ালয়ত আইন চৰ্চা কৰিছিল, আৰু মহাৰাষ্ট্ৰ চৰকাৰৰ হৈ কাম কৰিছিল ২০১৩ চনৰ ২১ জুনত বম্বে উচ্চ ন্যায়ালয়ৰ অতিৰিক্ত ন্যায়াধীশ হিচাপে তেওঁ নিযুক্তি লাভ কৰে আৰু ২০১৬ চনত স্থায়ী ন্যায়াধীশ হিচাপে নিযুক্তি লাভ কৰে বৰ্তমান বম্বে উচ্চ ন্যায়ালয়ত কাৰ্যনিৰ্বাহ কৰি আছে

 উল্লেখযোগ্য বিচাৰসমূহ 
২০১৫ চনত দেৰে আৰু আন এজন ন্যায়াধীশ ভি এম কানাডে মহাৰাষ্ট্ৰ চৰকাৰক জিম্মাত লোৱা মৃত্যুৰ বিৰুদ্ধে কঠোৰ ব্যৱস্থা ল'বলৈ নিৰ্দেশ দিয়ে, আৰু এনে যিকোনো মৃত্যুৰ বাবে দায়ী আৰক্ষীক তদন্ত কৰি নিলম্বন কৰিবলৈ নিৰ্দেশ দিয়ে

২০১৬ চনত তেওঁ হাজী আলী দৰগাহৰ (বম্বেৰ এটা মছজিদ) ভিতৰৰ স্থানত মহিলাক প্ৰৱেশৰ অনুমতি দিয়া নিষেধাজ্ঞা অসাংবিধানিক বুলি ধৰি লোৱা এখন বিচাৰপীঠৰ অংশ আছিল আৰু মছজিদৰ পৰিচালনা ন্যাসক মহিলাসকলক প্ৰৱেশ আৰু পূজা কৰিবলৈ অনুমতি দিবলৈ নিৰ্দেশ দিছিল

২০১৯ চনত দেৰে আৰু আন এজন ন্যায়াধীশে ১৪ বছৰীয়া শিশুক ধৰ্ষণৰ পৰিণতি হিচাপে গৰ্ভধাৰণ কৰা ভ্ৰুণক গৰ্ভপাত কৰিবলৈ অনুমতি দিয়ে, যাৰ ফলত গৰ্ভধাৰণৰ ২০ সপ্তাহৰ পিছত গৰ্ভধাৰণ বন্ধ কৰাটো নিষিদ্ধ কৰা হৈছে

 তথ্যসূত্ৰ 

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
ৰেৱতী লাহন () ভাৰতৰ স্বাধীনতা আন্দোলনৰ এগৰাকী সক্ৰিয় কৰ্মী আৰু বিয়াল্লিছৰ ভাৰত ত্যাগ আন্দোলনত গ্ৰেপ্তাৰ বৰণ কৰি কাৰাবাস খাটিবলগীয়া হয়৷ কাৰাবাসৰ মাজতেই তেওঁ নিউমোনিয়া ৰোগত আক্ৰান্ত হয় আৰু মুকলি হোৱাৰ কিছুদিন পাছতেই তেওঁৰ মৃত্যু হয়৷
তথ্য সূত্ৰ
আশা কেলুন্নী (জন্ম: ৮ জুলাই ১৯৬৬)-ৰ জনপ্ৰিয় নাম হৈছে ৰেৱতী () ৰেৱতী ভাৰতীয় ছবি জগতৰ অভিনেত্ৰী তেখেতেক সচৰাচৰ তামিল আৰু মালয়ালম ছবিত দেখিবলৈ পোৱা যায় ফিল্মফেয়াৰ বঁটা আৰু ৰাষ্ট্ৰীয় চলচ্চিত্ৰ বঁটাকে ধৰি একাধিক স্বীকৃতি-সন্মান তেখেতে আহৰণ কৰিবলৈ সক্ষম হৈছে তেখেতে তিনিটা ভিন্ন শিতানত ৰাষ্ট্ৰীয় ছবি বঁটা লাভ কৰিছে, আনহাতে নবাৰকৈ দাক্ষিণাত্য ফিল্মফেয়াৰ বঁটাৰে সন্মানীত হৈছে

৮০ আৰু ৯০ৰ দশকত তামিল, তেলুগু আৰু মালয়ালম ভাষাত ফিল্মফেয়াৰৰ শ্ৰেষ্ঠ অভিনেত্ৰীৰ বঁটা লাভ কৰা ৰেৱতী হৈছে একমাত্ৰ ভাৰতীয় অভিনেত্ৰী তাৰে ভিতৰত তিনিবাৰকৈ ক্ৰমাগতভাৱে লাভ কৰা তামিল ভাষাৰ বঁটাটোও সন্নিৱিষ্ট ছবিত অভিনয় কৰাৰ উপৰি, ৰেৱতীয়ে কিছুমান সামাজিক সংগঠনৰ লগত জড়িত হৈ সমাজহিতৈষী কৰ্মও সম্পাদন কৰিছে তাৰে ভিতৰত '', ' ', ' ' আৰু '' হৈছে অন্যতম ৰেৱতীয়ে চেন্নাই আন্তঃৰাষ্ট্ৰীয় ছবি মহোৎসৱ আৰু ভাৰতৰ আন্তঃৰাষ্ট্ৰীয় ছবি মহোৎসৱৰ দৰে সন্মানীয় ছবি মহোৎসৱতো সদস্য হিচাপে কৰ্মনিৰ্বাহ কৰিছে

প্ৰাৰম্ভিক জীৱন
ভাৰতৰ কোচীত ৰেৱতীয়ে জন্মগ্ৰহণ কৰিছিল পিতৃ মালাংক কেলুন্নী আছিল ভাৰতীয় সেনাবাহিনীৰ মেজৰ আনহাতে মাতৃ আছিল ললিতা কেল্লুনী

বিদ্যালয়ত পঢ়ি থকাৰ কালতেই ৰেৱতীয়ে এটা ফেশ্বন শ্ব'ত অংশগ্ৰহণ কৰিছিল তেওঁলোকৰ দলটোৰ এখন দলীয় ফটো লোৱা হৈছিল আৰু সেইখন ফটোকে এখন জনপ্ৰিয় তামিল আলোচনীৰ প্ৰচ্ছদ হিচাপে নিৰ্বাচিত কৰা হৈছিল এইখন ছবি পৰিচালক ভাৰতীৰাজাই প্ৰত্যক্ষ কৰে ভাৰতীৰাজা সেইসময়ত তেখেতৰ পৰৱৰ্তী ছবিৰ বাবে এগৰাকী নায়িকাৰ সন্ধানত আছিল ছবিখনৰ নাম আছিল 'মন বাসনায়' এইখন ছবিয়েই ৰেৱতীৰ জীৱনৰ প্ৰথমখন ছবি হৈ পৰে:...

কৰ্মজীৱন
১৯৮৩ চনত মুক্তিলাভ কৰা তামিল ভাষাৰ ছবি 'মন বাসনায়' হৈছে ৰেৱতীৰ জীৱনৰ প্ৰথমখন ছবি ছবিখনৰ বাবে তেখেতে 'ফিল্মফেয়াৰ বিশেষ বঁটা-দাক্ষিণাত্য' লাভ কৰে একেটা বৰ্ষতে ৰেৱতীয়ে মালয়ালম ছবি 'কাট্টাহে কিলিকুড়ু'ত অভিষেক ঘটায়

১৯৮৪ চনত মুক্তি লাভ কৰে ৰেৱতীয়ে অভিনয় কৰা প্ৰথমখন তেলুগু ভাষাৰ ছবি 'সীতাম্মা পেল্লী' ছবিখনৰ পৰিচালক আছিল বাপু একেটা বৰ্ষতে মুক্তিলাভ কৰা আনখন ছবি 'মানসা বীনা' মালয়ালম ভাষালৈও ডাবিং কৰা হয় নাম ৰখা হয় '  '

ব্যক্তিগত জীৱন
১৯৮৬ চনত ৰেৱতীয়ে চিনেমেটোগ্ৰাফাৰ আৰু পৰিচালক সুৰেশ চন্দ্ৰ মেননৰ লগত বিয়াত বহে ২০১৩ চনত তেওঁলোকৰ বিচ্ছেদ ঘটে           :..130423----  শেহতীয়াকৈ ২০১৮ চনত ৰেৱতীয়ে ব্যক্ত কৰিছে যে, তেখেতৰ পাঁচ বছৰীয়া এগৰাকী কন্যা সন্তান আছে; যাক তেখেতে ইন-ভিট্ৰ' ফাৰ্টিলাইজেশ্যনৰ জৰিয়তে লাভ কৰিছে

বঁটা আৰু স্বীকৃতি
ৰেৱতীয়ে ১৯৯২, ২০০১ আৰু ২০১১ চনত ৰাষ্ট্ৰীয় চলচ্চিত্ৰ বঁটাৰে সন্মানীত হৈছে তাৰে ভিতৰত 'থেবাৰ মগন' নামৰ ছবিখনৰ বাবে লাভ কৰা শ্ৰেষ্ঠ সহ-অভিনেত্ৰীৰ বঁটাটো উল্লেখযোগ্য

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:সমাজকৰ্মী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
ৰেৱা ক্ষেত্ৰপাল (; জন্ম: ২৩ ছেপ্টেম্বৰ ১৯৫২) ভাৰতৰ দিল্লীৰ ৰাষ্ট্ৰীয় ৰাজধানী ভূখণ্ডৰ বৰ্তমানৰ লোকায়ুক্ত আৰু দিল্লী উচ্চ ন্যায়ালয়ৰ প্ৰাক্তন ন্যায়াধীশ
জীৱন
হিমাচল প্ৰদেশৰ ছিমলাত জন্মগ্ৰহণ কৰা ৰেৱা ক্ষেত্ৰপালে দিল্লীত শিক্ষা গ্ৰহণ কৰিছিল তেওঁ মিৰাণ্ডা হাউছৰ পৰা ইতিহাসত বি এ আৰু দিল্লী বিশ্ববিদ্যালয়ৰ আইন অনুষদৰ পৰা এল এল বি লাভ কৰে 
কৰ্মজীৱন
১৯৭৫ চনত ক্ষেত্ৰপালে দিল্লীৰ বাৰ কাউন্সিলত নামভৰ্তি কৰে আৰু ১৯৯১ চনলৈকে আইন চৰ্চা কৰে ব্যক্তিগত ক্লায়েণ্টৰ উপৰিও তেওঁ দিল্লী চৰকাৰক অধিবক্তা হিচাপে প্ৰতিনিধিত্ব কৰে ১৯৯১ চনত তেওঁ ন্যায়পালিকাত নিযুক্তি লাভ কৰে আৰু দিল্লীত অতিৰিক্ত জিলা আৰু অধিবেশন ন্যায়াধীশ হয়১৯৯৪ চনত তেওঁক নাৰ্কটিক ড্ৰাগছ আৰু চাইকোট্ৰপিক পদাৰ্থ আইনৰ অধীনত বিচাৰ কৰা গোচৰসমূহৰ সৈতে জড়িত বিশেষ ন্যায়াধীশ হিচাপে নিযুক্তি দিয়া হয় ১৯৯৪ চনত তেওঁ ভাৰতীয় প্ৰেছ কাউন্সিলৰ সম্পাদিকা হিচাপে কাৰ্যনিৰ্বাহ কৰে

২০১৫ চনৰ ১৮ ডিচেম্বৰত ক্ষেত্ৰপালক দিল্লীৰ লোকায়ুক্ত হিচাপে নিযুক্তি দিয়া হয়৷ দিল্লী উচ্চ ন্যায়ালয়ৰ ন্যায়াধীশৰ এটা দলে এই পদৰ বাবে তেওঁক মনোনীত কৰাৰ পিছত ভাৰতৰ ৰাষ্ট্ৰপতি প্ৰণৱ মুখাৰ্জীয়ে তেওঁক নিযুক্তি দিয়ে তেওঁৰ কাৰ্যকাল পাঁচ বছৰ

২০১৯ চনত ক্ষেত্ৰপালে লোকায়ুক্ত হিচাপে দিল্লী বিধানসভাৰ সকলো সদস্যকে নিজৰ সম্পত্তিৰ কথা প্ৰকাশ নকৰাৰ বাবে জাননী জাৰি কৰিছিল ইয়াৰ উত্তৰত দিল্লী বিধানসভাৰ অধ্যক্ষই কয় যে বিধায়কসকলে এনেধৰণে প্ৰকাশ কৰাটো আইনগতভাৱে বাধ্যতামূলক নহয় তেওঁ দিল্লী বিজেপি নেতা মনোজ তিৱাৰীয়ে আম আদমী পাৰ্টিৰ মন্ত্ৰী মনীষ ছিছদিয়া আৰু সত্যেন্দ্ৰ জৈনৰ বিৰুদ্ধে দাখিল কৰা দুৰ্নীতি সম্পৰ্কীয় অভিযোগৰ প্ৰক্ৰিয়াও সম্পন্ন কৰি আছে

তথ্যসূত্ৰ
শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতৰ ন্যায়াধীশ
ৰৈখিক বীজগণিত হৈছে গণিতৰ এটা ভাগ য'ত ৰৈখিক সমীকৰণ:  আৰু ৰৈখিক মানচিত্ৰ: 
আৰু ভেক্টৰ স্থানত আৰু মেট্ৰিচৰ যোগেদি ইহঁতৰ উপস্থাপন

ত্ৰিমাত্ৰিক ইউক্লিডীয় স্থানত এই তিনিটা সমতলে ৰৈখিক সমীকৰণৰ সমাধানক প্ৰতিনিধিত্ব কৰে আৰু ইহঁতৰ ছেদকে সাধাৰণ সমাধানৰ গোটটোক প্ৰতিনিধিত্ব কৰে: এই ক্ষেত্ৰত, এটা অনন্য বিন্দু নীলা ৰেখাডাল এই সমীকৰণ দুটাৰ সাধাৰণ সমাধান

গণিতৰ প্ৰায় সকলো ক্ষেত্ৰতে ৰৈখিক বীজগণিত কেন্দ্ৰীয় উদাহৰণস্বৰূপে, জ্যামিতিৰ আধুনিক উপস্থাপনত ৰৈখিক বীজগণিত মৌলিক, য'ত ৰেখা, সমতল আৰু ঘূৰ্ণনৰ দৰে মৌলিক বস্তুৰ সংজ্ঞাও অন্তৰ্ভুক্ত  তদুপৰি, গাণিতিক বিশ্লেষণৰ এটা শাখা কাৰ্য্যকৰী বিশ্লেষণক ফলন স্থানত ৰৈখিক বীজগণিতৰ প্ৰয়োগ হিচাপে চাব পাৰি 

ৰৈখিক বীজগণিত প্ৰায়বোৰ বিজ্ঞান আৰু অভিযান্ত্ৰিক ক্ষেত্ৰতো ব্যৱহাৰ কৰা হয় কাৰণ ইয়াৰ দ্বাৰা বহুতো প্ৰাকৃতিক পৰিঘটনাৰ আৰ্হি নিৰ্মাণ কৰা হয়, আৰু এনে আৰ্হিৰ সৈতে দক্ষতাৰে গণনা কৰা হয় ৰৈখিক বীজগণিতৰে আৰ্হিত ৰূপ দিব নোৱাৰা অৰৈখিক ব্যৱস্থাৰ বাবে ইয়াক প্ৰায়ে প্ৰথম ক্ৰমৰ আনুমানিকতাৰ সৈতে মোকাবিলা কৰিবলৈ ব্যৱহাৰ কৰা হয় , এই সত্যটো ব্যৱহাৰ কৰি যে এটা বিন্দুত বহুবিকল্পিত ফলনৰ পাৰ্থক্যই সেই বিন্দুৰ ওচৰৰ ফলনটোক সৰ্বোত্তমভাৱে আনুমানিক কৰা ৰৈখিক মানচিত্ৰ

তথ্যসূত্ৰ

শ্ৰেণী:বিজ্ঞান
শ্ৰেণী:গণিত
শ্ৰেণী:জ্যামিতি
300যক্ষ্মা ৰোগ সৃষ্টিকৰা মাইক'বেক্টেৰিয়াম টিউবাৰকুল'ছিছ নামৰ এবিধ বেক্টেৰিয়াৰ অণুবীক্ষণিক চিত্ৰ

ৰোগ  হৈছে এক বিশেষ ধৰণৰ অস্বাভাৱিক অৱস্থা, কোনো গঠন বা ক্ৰিয়াৰ বিসংগতি, যি কোনো জীৱৰ কোনো এটা অংশ অথবা সমগ্ৰ জীৱটোক প্ৰভাৱ পেলায় ৰোগ সম্পৰ্কীয় অধ্যয়নক ৰোগবিজ্ঞান বোলে ৰোগ বুলিলে প্ৰায়ে বিশেষ লক্ষণ আৰু চিহ্নযুক্ত চিকিৎসা সম্বন্ধীয় পৰিস্থিতি বুলি কোৱা হয় ৰোগ সাধাৰণতে বাহ্যিক কাৰকৰ বাবে হয়, বা কিছুমান ৰোগৰ কাৰণ আভ্যন্তৰিণো হ'ব পাৰে মানুহৰ ক্ষেত্ৰত ৰোগ শব্দটো প্ৰায়ে, ভূক্তভোগী অথবা তেওঁৰ সম্পৰ্কত থকা জনৰ বিষ, বিকাৰ, দূঃচিন্তা, সামাজিক সমস্যা, বা মৃত্যু আদিৰ দৰে ব্যাপক অৰ্থত ব্যৱহৃত হয় এই বহল অৰ্থত, কেতিয়াবা আঘাত, বিসংগতি, অক্ষমতা, লক্ষণ, সংক্ৰমণ, গঠন আৰু কাৰ্যৰ বিশেষ ভিন্নতা, অস্বাভাৱিক আচৰণ আদিকো সাঙুৰা হয় অন্য ক্ষেত্ৰ আৰু উদ্দেশ্যত ৰোগবোৰক বিশেষ শ্ৰেণীবুলি গণ্য কৰা হয় ৰোগে মানুহক শাৰীৰিক তথা মানসিক ভাৱে প্ৰভাৱ পেলোৱাৰ উপৰিও আবেগিকভাৱেও প্ৰভাৱিত কৰে, ৰোগে ব্যক্তিৰ সত্তা আৰু ব্যক্তিত্বত প্ৰভাৱ পেলায় 

ৰোগৰ বাবে হোৱা মৃত্যুক প্ৰাকৃতিক কাৰণত হোৱা বুলি কোৱা হয়

 কাৰণ 
কাৰকৰ ফালৰ পৰা চাব গলে ৰোগ প্ৰধানকৈ চাৰি প্ৰকাৰৰ হয়: 
বীজাণুজনিত ৰোগ 
অভাৱজনিত ৰোগ 
বংশগত ৰোগ
মানসিক ৰোগ 
লগতে চাওক
স্বাস্থ্য
তথ্য সংগ্ৰহ 

শ্ৰেণী:চিকিৎসা বিজ্ঞান
শ্ৰেণী:স্বাস্থ্য
ৰোগন জোছ () হৈছে ২০১৮ চনত মুক্তিপ্ৰাপ্ত এখন ভাৰতীয় চুটিছবি ২৬১১ ত মুম্বাইত সংঘটিত সন্ত্ৰাসবাদী আক্ৰমণে কিদৰে এটা পৰিয়ালৰ সোণালী জীৱনযাত্ৰা ব্যাহত কৰি তুলিলে তাকেই চুটিছবিখনত দাঙি ধৰিছে সঞ্জীৱ ভিগে পৰিচালনা কৰা চুটিছবিখন ২৬১১ ৰ সন্ত্ৰাসবাদী আক্ৰমণত নিহতসকলৰ আত্মীয়লৈ উৰ্চ্ছগা কৰা হৈছে
অভিনয়ত
 নাচিৰুদ্দিন শ্বাহ
 অৱন্তিকা আকেৰকাৰ
 ভুৱন অৰোৰা
 নিখিল পাণ্ডে
 শিশিৰ শৰ্মা
 শ্ৰীশ্বৰ
 খুছবু উপাধ্যায় 

তথ্যসূত্ৰ

বাহ্যিক সংযোগ
ইউটিউৱত ৰোগন জোচ
শ্ৰেণী:ভাৰতীয় চুটিছবি
শ্ৰেণী:পোখালি
ৰোগন জোশ (;  ,  ' )  কাশ্মীৰ উপত্যকাৰ এবিধ সুগন্ধি মাংসৰ তৰকাৰী ইয়াক ৰঙা মাংসৰে, পৰম্পৰাগতভাবে ভেৰা বা ছাগলীৰ মাংসৰে তৈয়াৰ কৰা হয় ৰতন জোটৰ মূল আৰু কাশ্মিৰী জলকীয়াৰে ইয়াক ৰং দিয়া আৰু সুগন্ধিত কৰা হয় ৰোগন জোশ কাশ্মিৰৰ এক বিশিষ্ট ৰন্ধনশৈলী
মূল
ৰোগান জোছ এবিধ মুখ্য কাশ্মীৰী ব্যঞ্জন প্ৰথমে এই ৰন্ধনশৈলী কাশ্মীৰলৈ আনিছিল মোগলসকলে মোগলৰ ৰন্ধনশৈলী পাৰ্চী শৈলীৰ দ্বাৰা প্ৰভাৱিত আছিল মধ্য ভাৰতৰ সমভূমিৰ অদম্য গ্ৰীষ্মকালীন উত্তাপৰ বাবে মোগলসকলক সঘনাই দেশৰ উত্তৰ অঞ্চল, শীতল জলবায়ুৰ কাশ্মীৰত বাহৰ পাতিছিল
প্ৰস্তুতি
ৰোগন জোশ ভেৰা বা ছাগলীৰ মাংসৰে গ্ৰেভীৰ ৰূপত প্ৰস্তুত কৰা মাংসৰ তৰকাৰী তাত কাশ্মীৰী জলকীয়া হালধী, আদাৰ লগতে সুগন্ধিত কৰাৰ বাবে লং, বে পাত, ইলাচি আৰু দালচেনি ব্যৱহাৰ কৰা হয় কিছুমানে পিয়াজ আৰু দৈয়ো ব্যৱহাৰো কৰে ইয়াক ঢাকনি দি কম জুইত সিজোৱা হয় (1973), .58 ইয়াৰ ডাঠ ৰঙা ৰঙটো ৰতন জোট নামৰ উদ্ভিদৰ শিপা আৰু কাশ্মীৰী জলকীয়াৰ পৰা আহে জ্বলা কম কৰিবলৈ জলকীয়াৰ গুটিবোৰ উলিয়াই পেলোৱা হয় কাশ্মীৰী জলকীয়াৰ জ্বলা গুণটো আন ভাৰতীয় জলকীয়াতকৈ সাধাৰণতে কম এই ৰন্ধনশৈলীত মচলাৰ উষ্ণতাতকৈ সুগন্ধিৰ ওপৰতহে গুৰুত্ব দিয়া হয় কেশৰো কিছুমান পৰম্পৰাগত ৰন্ধনশৈলীৰ অংশবিশেষ 
কাশ্মীৰত হিন্দু আৰু মুছলমান খাদ্য প্ৰস্তুত প্ৰণালীৰ ক্ষেত্ৰত যথেষ্ট পাৰ্থক্য দেখা যায় মুছলমানসকলে ৰং কৰাৰ বাবে প্ৰাণ নামৰ এবিধ স্থানীয় পিয়াজ আৰু ককচ-কম্ব ফুলৰ পাহি ব্যৱহাৰ কৰে হিন্দুসকলে হালধি আৰু পিঁয়াজৰ লগতে এইবোৰ পৰিহাৰ কৰে, কিন্তু সোৱাদ বঢ়াবলৈ কেতিয়াবা দৈ যোগ কৰে,  ' :      , : , 2012, .309
অভিযোজনা
পৰম্পৰাগত প্ৰস্তুতিত গোটা শুকান কাশ্মীৰী জলকীয়া ব্যৱহাৰ কৰা হয় জলকীয়াবোৰৰ প্ৰথমে বীজখিনি বাহিৰ কৰি পানীত তিয়াই বটি লোৱা হয় ৰন্ধন প্ৰক্ৰিয়া চমু কৰাৰ বাবে দোকানত উপলব্ধ কাশ্মীৰী জলকীয়া বা অন্য সাধাৰণ ভাৰতীয় প্ৰজাতিৰ (প্ৰধানকৈ পেপৰিকা আৰু কেয়ন)  জলকীয়াৰ গুৰি ব্যৱহাৰ কৰা হয় মধুৰ জাফ্ৰিৰ ৰেচিপিত পেপৰিকা আৰু কেয়ন প্ৰজাতিৰ জলকীয়া ৪:১ অনুপাতত ব্যৱহাৰ কৰা হয়  সঞ্জীৱ কাপুৰৰ ৰেষ্টুৰেণ্টত পৰিবেশন কৰা ৰোগন জোশৰ এটা আপডেটেড ৰেচিপিত বগা আৰু ক'লা ইলাচী, চফ আৰু বে পাত ( )  ব্যৱহাৰ কৰে :   -  

ভাৰতীয় খাদ্যত পশ্চিমীয়া প্ৰভাৱৰ বাবে বিলাহীৰ ব্যৱহাৰ বাঢ়ি আহিছে বিলাহী অন্তৰ্ভুক্ত কৰাৰ সত্যতা অৱশ্যে বিতৰ্কিত কিছুমান লেখকে কয় যে বিলাহী পৰম্পৰাগত ভাৰতীয় খাদ্যৰ অংশ নহয় আৰু ইয়াক অন্তৰ্ভুক্ত কৰা উচিত নহয়  কিন্তু আন লেখকসকলে বিশেষভাৱে ৰোগন জোশক মাংস আৰু বিলাহীৰ ওপৰত ভিত্তি কৰি তৈয়াৰী খাদ্য বুলি উল্লেখ কৰিছে আনহাতে আন কিছুমানে বিলাহীক কাশ্মীৰীৰ বিপৰীতে পাঞ্জাবী সংস্কৰণৰ ৰোগন জোশৰ সৈতেহে সম্পৰ্কিত বুলি মন্তব্য কৰে
গো-মাংসৰে ৰোগন জোশ
ছাগলী বা ভেৰাৰ মাংসৰ বাদেও গো-মাংসৰেও ৰোগন জোশ প্ৰস্তুত কৰা হয়
তথ্য উৎস

শ্ৰেণী:খাদ্য
শ্ৰেণী:ৰন্ধনপ্ৰণালী
শ্ৰেণী:মাংস
ৰোচন আৰা বেগম (; ১৯১৭- ৬ ডিচেম্বৰ ১৯৮২) এগৰাকী পাকিস্তানী শাস্ত্ৰীয় সঙ্গীতৰ কণ্ঠশিল্পী আছিল আব্দুল হক খানৰ জীয়ৰী হিচাপে তেওঁৰ সম্পৰ্কীয় ভাতৃ  আব্দুল কৰিম খানৰ যোগেদি পৰা শাস্ত্ৰীয় সঙ্গীতৰ কিৰানা ঘৰানাৰ সৈতে সংযোগ আছিল      . ,  29  2019

প্ৰাৰম্ভিক জীৱন আৰু শিক্ষা
১৯১৭ত কলকাতাত জন্মগ্ৰহণ কৰা ৰোচন আৰা বেগমে কিশোৰী কালতে বৰ্তমান পাকিস্তানৰ অন্তৰ্গত লাহোৰৰ চুন পীৰৰ চহকী লোক কিছুমানে আয়োজন কৰা সঙ্গীত সন্ধিয়াত অংশগ্ৰহণ কৰিবলৈ লাহোৰ ভ্ৰমণ কৰিছিল মাজেমাজে কৰি থকা ভ্ৰমণৰ কালচোৱাত তেওঁ অল ইণ্ডিয়া ৰেডিঅৰ লাহোৰ কেন্দ্ৰত গীত সম্প্ৰচাৰ কৰিছিল উক্ত ৰেডিঅ সম্প্ৰচাৰত তেওঁৰ নাম বম্বেৱালী ৰোচন আৰা বেগম বুলি উল্লেখ কৰা হৈছিল ১৯৩০ৰ দশকৰ শেহৰ পিনে আব্দুল কৰিম খানৰ ওচৰত হিন্দুস্তানী শাস্ত্ৰীয় সঙ্গীত শিকিবলৈ তেতিয়া বোম্বে নামেৰে জনাজাত বৰ্তমানৰ মুম্বাইলৈ যাত্ৰা কৰিছিল, যাৰবাবে তেওঁ বোম্বেৱালী জনপ্ৰিয় অভিধা লাভ কৰিছিল

এজন জেষ্ঠ্য আৰক্ষী বিষয়া তথা সঙ্গীতপ্ৰেমী চৌধাৰী আহমেদ খানে ১৯৪৪ চনত তেওঁক বিবাহৰ প্ৰস্থাৱ দিয়ে তেওঁ এই বিষয়ে গুৰু ওস্তাদ আব্দুল কৰিম খানৰ সৈতে আলোচনা কৰিলে আৰু অৱশেষত বিবাহৰ পিছত সঙ্গীত চৰ্চা ত্যাগ নকৰাৰ চৰ্তত তেওঁ এই প্ৰস্তাৱ গ্ৰহণ কৰিলে তেওঁৰ স্বামীয়ে এই চৰ্ত ৰক্ষা কৰি চলিছিল আৰু বেগমে পিছলৈও সঙ্গীত চৰ্চা চলাই গৈছিল বোম্বেত তেওঁ স্বামী চৌধাৰী আহমেদ খানৰ সৈতে এক বিশাল বাংলোত বাস কৰিছিল      -.   29  2019

১৯৮২ চনৰ ৬ ডিচেম্বৰত ৬৫ বছৰমান বয়সত পাকিস্তানত তেওঁৰ মৃত্যু হয়

সঙ্গীত জীৱন
ভাৰত বিভাজনৰ পিছত ১৯৪৮ চনত ৰোচন আৰা বেগমে স্বামীৰ সৈতে ভাৰত ত্যাগ কৰি পাকিস্তানৰ পঞ্জাব প্ৰদেশৰ এখন সৰু চহৰ লালামুচাত বাস কৰিবলৈ লৈছিল এই চহৰখন পাকিস্তানৰ সাংস্কৃতিক ৰাজধানী লাহোৰৰ পৰা দূৰৈত যদিও সঙ্গীতৰ কাৰ্যসূচী, ৰেডিঅ আৰু দূৰদৰ্শনৰ অনুষ্ঠানত অংশগ্ৰহণ কৰিবলৈ অহাযোৱা কৰিছিল

বহুলভাবে সন্মানিত পাকিস্তানৰ এজন শাস্ত্ৰীয় সঙ্গীতৰ পৃষ্ঠপোষক হায়াত আহমেদ খানে ১৯৫৯ত তেওঁক অল পাকিস্তান মিউজিক কনফাৰেঞ্চৰ এগৰাকী প্ৰতিষ্ঠাপক সদস্য হবলৈ আহ্বান জনায় শাস্ত্ৰীয় সঙ্গীতৰ প্ৰসাৰৰ বাবে এই সংগঠনটোৱে পাকিস্তানৰ বিভিন্ন চহৰত বাৰ্ষিক সঙ্গীত সন্মিলনৰ আয়োজন কৰিছিল, যি এতিয়াও চলি আছে

যদিও তেওঁক পাকিস্তানত মালিকা-ই-মৌশকি অৰ্থাৎ সঙ্গীতৰ ৰাণী বুলি সম্বোধন কৰা হৈছিল, দৰাচলতে তেওঁ নম্ৰ, সৎ আৰু লক্ষণীয় ভাবে সৰল ব্যক্তি আছিল তেওঁ দোকমোকালিতে উঠিছিল আৰু পুৱাৰ প্ৰাৰ্থনাৰ পিছতে ৰেৱাজ আৰম্ভ কৰিছিল তেওঁলোকৰ কোনো সন্তান নথকা বাবে লৰা বা ছোৱালী শিশু এটা তুলি লোৱাৰ মনস্থ কৰিছিল

তেওঁ কেইখনমান চলচ্চিত্ৰৰ বাবেও, বিশেষকৈ সঙ্গীত পৰিচালক অনিল বিশ্বাস, ফিৰোজ নিজামী, তচদ্দুক হুছেইনৰ তত্ত্বাৱধানত পেহলি নজৰ (১৯৪৫), জুগনু (১৯৪৭), কিচমত (১৯৫৬), ৰূপমতী বাজবাহাদুৰ (১৯৬০), নীলা পৰ্বত (১৯৬৯) আদি ছবিত গীত গাইছিল

পাকিস্তানৰ কেইগৰাকীমান শীৰ্ষস্থানীয় শাস্ত্ৰীয় সঙ্গীত শিল্পী, যেনে পাতিয়ালা ঘৰানাৰ বড়ে ফটেহ আলী খান, আমানত আলী খান আৰু শাম চৌৰাচিয়া ঘৰানাৰ ওস্তাদ চালামত আলী খানে নিজৰ আনন্দৰ বাবে ৰোচন আৰা বেগমৰ ৰেকৰ্ডিংসমূহ শুনিছিল

বঁটা আৰু স্বীকৃতি
১৯৬০ চনত পাকিস্তানৰ ৰাষ্ট্ৰপতিয়ে ৰোচন আৰা বেগমক সিতাৰা-ই-ইমটিয়াজ বঁটা আৰু প্ৰাইড অফ পাৰফৰমেঞ্চ বঁটা প্ৰদান কৰে সিতাৰা-ই-ইমটিয়াজ লাভ কৰা তেৱেঁ আছিল প্ৰথম মহিলা কণ্ঠশিল্পী

গ্ৰন্থসূচী
 কিৰানা, ৰোচন আৰা বেগম প্ৰকাশক গ্ৰামোফোন কোম্পানী অফ ইণ্ডিয়া, ১৯৯৪

তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:মৃত ব্যক্তি
শ্ৰেণী:কণ্ঠশিল্পী
শ্ৰেণী:উৰ্দু চলচ্চিত্ৰৰ অভিনেত্ৰী
অলিভ কেথেৰিন ক্ৰেডক () (জন্ম:২২ জানুৱাৰী ১৮৯৪  মৃত্যু: ১৪ জুলাই ১৯২৬) ব্ৰিটিছ ভাৰতৰ প্ৰশিক্ষণপ্ৰাপ্ত এগৰাকী এংলো-ইণ্ডিয়ান নৃত্যশিল্পী আছিল, যিয়ে ৰোশনাৰা নামেৰে নৃত্য কৰিছিল ব্ৰিটেইন আৰু আমেৰিকাত কেন্দ্ৰীয় ভাৰতীয় নৃত্য কৌশল প্ৰদৰ্শনৰ বাবে তেওঁ পৰিচিত আছিল এপেণ্ডিচাইটিছ ৰোগত আক্ৰান্ত হৈ ত্ৰিশৰ দশকত তেওঁৰ মৃত্যু হয়
জীৱনী
১৮৯২ চনৰ ২২ জানুৱাৰীত কলিকতাত ক্ৰেডকৰ জন্ম হৈছিল তেওঁৰ পিতৃ এংলো-ইণ্ডিয়ান আৰু মাতৃ বৃটিছ নাগৰিক৷ পিতৃৰ নাম জন জেমছ নোলান ক্ৰেডক আৰু মাতৃৰ নাম আছিল মেবেল মেৰী এন এডামছ ১৯০৯ চনৰ আশে-পাশে ব্ৰিটেইনলৈ যোৱাৰ আগতে তেওঁ ভাৰতত নৃত্য শিকিছিল,    ,  14  2015 ৰাজকুমাৰী ৰোচনাৰা বেগমৰ চেলিব্ৰিটি হিচাপে নাম জনাজাত হোৱাৰ পিছত ক্ৰেডকে ৰোচনাৰা নাম লয়
ৰবাৰ্ট হেনৰীৰ সৃষ্টিত ৰোচনাৰা
তেওঁ লয় ফুলাৰৰ কোম্পানীত নৃত্য কৰিছিল আৰু তাৰ পিছত স্পেনিছ নৃত্যশিল্পী কাৰ্মেন টৰ্টলা ভেলেন্সিয়াৰ সৈতে প্ৰশিক্ষণ গ্ৰহণ কৰিছিল ১৯১১ চনত লণ্ডনত অস্কাৰ আচেৰ কিছমেটত আৰু তাৰ পিছত শ্বেহেৰাজাডেত জোবেইডেৰ চৰিত্ৰত নৃত্য কৰে এই ভূমিকা আছিল কভেণ্ট গাৰ্ডেনৰ বেলেটছ ৰাছৰ সৈতে পিছৰ বছৰত তেওঁ আন্না পাভলোভাৰ নৃত্য কোম্পানীত বিশেষ নৃত্যশিল্পী হিচাপে অভিনয় কৰে তেওঁৰ কেইবাটাও নৃত্য আছিল যিবোৰ ফৰাচী সুৰকাৰ লিঅ' ডেলিবেছৰ ১৮৮০ চনৰ প্ৰাচ্য অপেৰা লেকমেৰ উদ্ধৃতি ব্যৱহাৰ কৰি পৰিৱেশন কৰা হৈছিল ১৯১৬ চনত ক্ৰেডকে আমেৰিকাত কাম কৰিবলৈ আৰম্ভ কৰে আৰু তাৰ পৰাই তেওঁ ভডভিল থিয়েটাৰত অভিনয় কৰে ১৯১৭ চনত তেওঁ আৰু জাপানী নৃত্যশিল্পী মিচ্ছিঅ ইট একেলগে এডলফ বমৰ কোম্পানী বেলে ইনটাইমত বিশেষ নৃত্যশিল্পী হিচাপে কাম কৰিছিল ৰোচনাৰাই ৰতন দেৱীৰ সৈতেও একেলগ হৈছিল, যি এগৰাকী ব্ৰিটিছ গায়ক আছিল আৰু ভাৰতলৈ সংগীত অধ্যয়ন কৰিবলৈ আহিছিল দেৱীৰ লগত আছিল তেওঁৰ স্বামী আনন্দ কুমাৰস্বামী, যি ভাৰতীয় সংস্কৃতিৰ বিশেষজ্ঞ হিচাপে বষ্টন মিউজিয়াম অৱ আৰ্টত কৰ্মৰত আছিল কুমাৰস্বামীয়ে লিখিছিল যে, কেইবছৰমান আগলৈকে ভাৰতীয় শৈলীৰ নৃত্য দেখুওৱা ৰুথ ছেইণ্ট ডেনিছৰ বিপৰীতে ৰোচনাৰা সঁচা অৰ্থত এগৰাকী লোক-নৃত্যৰ নৃত্যশিল্পী আছিল৷ ১৯২৩ চনত ক্ৰেডকে নিউয়ৰ্কত "বিদেশী" প্ৰব্ৰজনকাৰী হিচাপে উপস্থিত হয় ক্ৰেডকে নৃত্য শিকাইছিল আৰু পিছৰ চলচ্চিত্ৰ তাৰকা বেট ডেভিছ তেওঁৰ অন্যতম ছাত্ৰী আছিল ১৯২৬ চনৰ ১৬ জুলাইত উত্তৰ কেৰ'লিনাৰ এশ্বেভিলত ত্ৰিশ বছৰ বয়সত তেওঁৰ মৃত্যু হয় মৃত্যুৰ কাৰণ আছিল এপেণ্ডিচাইটিছৰ ৰোগ

ৰোচনাৰাই তেওঁৰ দহটা নৃত্যৰ কপিৰাইট প্ৰকাশ কৰিছিল,  ,  17  2015

ক্ৰেডকক আমেৰিকাৰ নৃত্যশিল্পী ৰুথ চেণ্ট ডেনিছৰ সৈতে তুলনা কৰা হৈছে, যিয়ে আমেৰিকাত প্ৰাচ্য শৈলীৰ নৃত্যক জনপ্ৰিয় কৰি তুলিছিল যদিও ক্ৰেডকে ভাৰতত নৃত্যৰ প্ৰশিক্ষণ লৈছিল, তেওঁ নিজৰ নৃত্য নিখুঁত আৰু উন্নত কৰাৰ বাবে নিজৰ সময় উচৰ্গা কৰিছিল ৰুথ চেণ্ট ডেনিছে প্ৰাচ্য শৈলীৰ নৃত্যৰ পৰা অনুপ্ৰাণিত হৈছিল আৰু তেওঁ নিজাকৈ নৃত্য বিদ্যালয় প্ৰতিষ্ঠা কৰিছিল, য'ত তেওঁৰ ছাত্ৰ-ছাত্ৰীসকলৰ ভিতৰত মাৰ্থা গ্ৰেহাম আছিল ক্ৰেডকে কেতিয়াও নিজাকৈ স্কুল স্থাপন কৰা নাছিল আৰু ইয়াৰ কাৰণ বুলি গণ্য কৰা হয় যে, ৰুথ চেণ্ট ডেনিছে তাত ইতিমধ্যেই যথেষ্ট প্ৰভাৱ পেলাইছিল ডেবৰা জৱিটে লিখিছে যে, ক্ৰেডকৰ নৃত্য হয়তো ভাৰতত শিকা হোৱা নাছিল; আচলতে তেওঁৰ মতে, ক্ৰেডকৰ শৈলী আৰু কিছু বছৰৰ আগৰ ছেইণ্ট ডেনিছৰ শৈলীৰ মাজত বহু সাদৃশ্য আছে ছেইণ্ট ডেনিছে অৱশ্যে ক্ৰেডকক সন্মান কৰা যেন লাগিছিল আৰু তেওঁ নিজৰ কেৰিয়াৰ অনুসৰণ কৰিছিল

আছকানৰ চিত্ৰশিল্পী ৰবাৰ্ট হেনৰীৰ তুলিকাৰে ৰোচনাৰাক বন্দী কৰিছিল ২০০০ চনত এই ছবিখন ১৩২,৫০০ ডলাৰত বিক্ৰী হয় ,   ,  14  2015

তথ্য সূত্ৰ

শ্ৰেণী:নৃত্যশিল্পী
শ্ৰেণী:এংলো-ইণ্ডিয়ান
শ্ৰেণী:মৃত ব্যক্তি
ৰোছানেহ জাফৰ () এগৰাকী পাকিস্তানী উন্নয়ন কৰ্মী, যিয়ে মহিলাৰ অৰ্থনৈতিক সবলীকৰণৰ ক্ষেত্ৰত কাম কৰে ১৯৯৬ চনত তেওঁ পাকিস্তানত প্ৰথমটো বিশেষ ক্ষুদ্ৰ বিত্তীয় সংস্থা কাছফ ফাউণ্ডেশ্যন গঠন কৰে যিয়ে সমগ্ৰ পাকিস্তানত ৫০ লাখতকৈ অধিক মহিলা উদ্যোগীক সেৱা আগবঢ়াইছে আৰু ইয়াৰ সামগ্ৰিক বিত্তীয় সেৱা কাৰ্যসূচীৰ জৰিয়তে মহিলাৰ অৰ্থনৈতিক সবলীকৰণৰ পথ প্ৰশস্ত কৰি আহিছে

 কৰ্মজীৱন 
পাকিস্তানী ৰাজনীতিবিদ এছ এম জাফৰৰ কন্যা আৰু বিখ্যাত সংগীতজ্ঞ মালিকা পুখৰাজৰ নাতিনী ৰোছানেহে লাহোৰত জন্মগ্ৰহণ কৰে আৰু তাতেই ডাঙৰ-দীঘল হয় আমেৰিকাৰ পেনচিলভেনিয়া বিশ্ববিদ্যালয়ৰ ৱাৰ্টন বিজনেছ স্কুলৰ পৰা তেওঁ স্নাতক ডিগ্ৰী লাভ কৰাৰ পিছত ইয়েল বিশ্ববিদ্যালয়ত উন্নয়ন অৰ্থনীতি অধ্যয়ন কৰে আৰু পাকিস্তানলৈ উভতি অহাৰ পিছত '৯০ৰ দশকৰ আৰম্ভণিতে ইছলামবাদৰ বিশ্ব বেংকত কাম কৰে ১৯৯৬ চনত বাংলাদেশৰ গ্ৰামীণ বেংক আৰু ইয়াৰ প্ৰতিষ্ঠাপক মহম্মদ ইউনুছৰ পৰা অনুপ্ৰাণিত হৈ জাফৰে লাহোৰত পাকিস্তানৰ প্ৰথমটো বিশেষ ক্ষুদ্ৰ বিত্তীয় সংস্থা কাছফ ফাউণ্ডেশ্যন প্ৰতিষ্ঠা কৰে, য'ত ইউনুছ আৰু তেওঁৰ আইতাক মালিকা পুখৰাজৰ আৰ্থিক সহায়ত মহিলা সবলীকৰণত দৃঢ় বিশ্বাস আছিল

জাফৰ পাকিস্তানৰ প্ৰথম অশোক ফেলোসকলৰ ভিতৰত অন্যতম আছিল আৰু ২০০৪ চনত তেওঁক শ্বৱাব ফাউণ্ডেশ্যনৰ সামাজিক উদ্যোগী হিচাপে নিৰ্বাচিত কৰা হৈছিল ২০০৭ চনত জাফাৰক উন্নয়ন আৰু মহিলা সবলীকৰণৰ ক্ষেত্ৰত কৰা কামৰ স্বীকৃতি স্বৰূপে তেতিয়াৰ ৰাষ্ট্ৰপতি পাৰভেজ মুশ্বাৰফে পাকিস্তানৰ অন্যতম সৰ্বোচ্চ অসামৰিক বঁটা তামঘা-ই-ইমটিয়াজ প্ৰদান কৰে সেই বছৰতে জাফাৰে সামাজিক উদ্যোগীকৰণৰ বাবে স্কোল বঁটাও লাভ কৰে
তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
ৰোজলিন আদেবিম্পে আদেউইয়ী () এগৰাকী নাইজেৰিয়ান সমাজ শিক্ষাবিদ, লিংগ সমৰ্থক আৰু নাৰীবাদী ২০২০ চনত নাইজেৰিয়াৰ ৬০ সংখ্যক স্বাধীনতা উদযাপনৰ বাবে বিজনেছডে ৱমেনছ হাবে তালিকাভুক্ত কৰা ষাঠিগৰাকী মহিলাৰ ভিতৰত তেওঁৰ নামো আছিল৷ কন্যা সন্তানৰ বিকাশৰ দিশত কৰা কামৰ বাবে তেওঁক ২০১৮ চনত দালাই লামা ফেলশ্বিপৰ ফেল' লাভ কৰে৷

 শিক্ষা
আদেউইয়ীৰ অয়ো ৰাজ্যৰ অগবোমোশ্বোত জন্ম হয় ফৰাচী ভাষাত প্ৰথম শ্ৰেণীৰে স্নাতক ডিগ্ৰী লাভ কৰি তেওঁ ওবাফেমি আওলোৱো বিশ্ববিদ্যালয়ৰ পৰা কলাত স্নাতক আৰু ইবাডান বিশ্ববিদ্যালয়ৰ পৰা কলাত স্নাতকোত্তৰ ডিগ্ৰী লাভ কৰে৷

কৰ্মজীৱন আৰু সক্ৰিয়তা
আদেউইয়ীৰ মিছন হৈছে এটা সম্পূৰ্ণ, আত্মনিৰ্ভৰশীল কন্যা সন্তান গঢ়ি তোলা আৰু ছোৱালীজনীক সকলো ধৰণৰ লিংগ কু-সংস্কাৰ ভংগ কৰাত সহায় কৰা

২০১৮ চনত আদেউইয়ীয়ে প্ৰতি সপ্তাহত তেওঁৰ ৱেবছাইটত আফ্ৰিকান ছোৱালীৰ চৌপাশে থকা সমস্যাসমূহৰ ওপৰত আলোকপাত কৰি লিখিবলৈ আৰম্ভ কৰে আৰু মাধ্যমিক বিদ্যালয়ত ছোৱালীসকলৰ বাবে নিয়মীয়াকৈ স্কুল সম্পৰ্কৰক্ষাকাৰী অনুষ্ঠানৰ আয়োজন কৰে৷ তেওঁ তেওঁলোকক সম্ভাৱ্য নেতা হোৱাৰ প্ৰয়োজনীয় দক্ষতা শিকায় ৰাষ্ট্ৰীয় যুৱ সেৱাই তেওঁৰ সক্ৰিয়তাৰ ভিত্তিত কাম কৰিছিল কাৰণ তেওঁৰ সেৱা বৰ্ষত তেওঁৰ সম্প্ৰদায় উন্নয়নৰ অৱদানৰ বাবে তেওঁ কোৱাৰা ৰাজ্যৰ এগৰাকী বিশিষ্ট কৰ্পছৰ সদস্য হিচাপে বঁটা লাভ কৰিছিল

তাৰ পিছত ফ্ৰান্স, ৰুৱাণ্ডা, ইথিওপিয়া, ঘানা, আমেৰিকাৰ দৰে দেশত ফেলশ্বিপ আৰু প্ৰগ্ৰেমৰ বাবে তেওঁ নিৰ্বাচিত হয় ২০১৯ চনৰ পৰা ২০২০ চনৰ ভিতৰত আফ্ৰিকান সংঘত নিয়োজিত হৈ তেওঁ ফৰাচী অনুবাদক হিচাপে কাম কৰি কমনৱেলথ যুৱ লিংগ সমতা নেটৱৰ্কৰ সদস্য, ৱান চেম্পিয়ন, এমচিডব্লিউ ফেলো, দালাই লামা ফেলো, আইডিয়াছ হাব আফ্ৰিকাৰ দ্বাৰা ২৫ বছৰৰ তলৰ বাবে শিক্ষাৰ অসাধাৰণ সামাজিক উদ্ভাৱক হিচাপে বঁটা আৰু লা চিটয়েন হিউমেনৰ বাবে ফ্ৰান্সত নাইজেৰিয়াক প্ৰতিনিধিত্ব কৰাকে ধৰি স্বীকৃতি লাভ কৰে৷ তেওঁ নাইজেৰিয়াত থকা ফ্ৰান্সৰ দূতাবাসৰ পৃষ্ঠপোষকতাত অধিকাৰ কাৰ্যসূচীত প্ৰতিনিধিত্ব কৰে নাইজেৰিয়াৰ ৬০ সংখ্যক স্বাধীনতা দিৱস উদযাপনৰ বাবে তেওঁক বিজনেছ ডে ৱমেনছ হাবে ৬০ গৰাকী মহিলাই অসাধাৰণ কাম কৰাৰ ভিতৰত অন্যতম হিচাপে তালিকাভুক্ত কৰে

২০২৩ চনত আদেউইয়ীয়ে ফৰাচী অনুবাদক হিচাপে কাম কৰাৰ বাবে আৰু বেচৰকাৰী কামৰ বাবে চুইজাৰলেণ্ডৰ জেনেভাত অনুষ্ঠিত হোৱা ৰাষ্ট্ৰসংঘৰ স্নাতক অধ্যয়ন কাৰ্যসূচীত নাইজেৰিয়াক প্ৰতিনিধিত্ব কৰে ১৭৬খন দেশৰ পৰা গ্ল'বেল ষ্টুডেণ্ট প্ৰাইজৰ বাবে শীৰ্ষ ৫০ গৰাকী চূড়ান্ত প্ৰতিযোগীৰ ভিতৰত অন্যতম আছিল

২০২৪ চনত ৰাষ্ট্ৰসংঘই তেওঁক শিক্ষা আৰু লিংগ সমতাৰ সংযোগস্থলত কৰা কামৰ বাবে ব্ৰেকিং জেণ্ডাৰ বেৰিয়াৰ্ছ থ্ৰু এডুকেচন শীৰ্ষক প্ৰকাশনত প্ৰকাশ কৰে
তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
ৰোজলিন খান এগৰাকী মুম্বাইৰ অভিনেত্ৰী আৰু পেটা মডেল তেওঁ স্তন কেন্সাৰ সজাগতামূলক কাৰ্য্যকলাপৰ বাবে পৰিচিত

 কেৰিয়াৰ 

খানে টেলিভিছনৰ বিজ্ঞাপনত অভিনয় কৰে, বিশেষকৈ ফ্ৰুইটি ড্ৰিংক, মনাকো বিস্কুট আৰু কেলভিনেটৰৰ বাবে

তেওঁ ধমা চৌকধি চলচ্চিত্ৰত  সঞ্জয় মিশ্ৰ, মুকেশ তিৱাৰী আৰু দীপ্ৰজ ৰানাৰ সৈতে অভিনয় কৰে ২০১৩ চনৰ ২৭ জুলাইত খানে ঘোষণা কৰে যে তেওঁ নিজাকৈ ৱেব-কমিকৰে প্ৰথমগৰাকী বলীউডৰ তাৰকা হব ৪ আগষ্টত তেওঁৰ ৱেবছাইটত মুকলি কৰা হৈছিল কমিকখন লগতে খানে সবিতা ভাভি চিনেমাৰ মুখ্য চৰিত্ৰও গ্ৰহণ কৰে

তেওঁ২০১৮ চনত দংগল টিভিৰ ক্ৰাইম শ্ব' ক্ৰাইম এলাৰ্টৰ যোগেদি টেলিভিছন শ্ব'ত অভিনয় আৰম্ভ কৰে

ফিল্মগ্ৰাফী
চলচ্চিত্ৰ
 বছৰ  শীৰ্ষ  ভূমিকা  ভাষা  টোকা ২০১২  ধমা চৌকদি  মুখ্য অভিনেত্ৰী হিন্দী  ২০১৩  সবিতা ভাভি   সবিতা ভাভি   হিন্দী   কণ্ঠৰ ভূমিকা২০১৬  জী লেনে দো একপল  মুখ্য অভিনেত্ৰী হিন্দী   

টেলিভিশন
 বছৰ  শীৰ্ষ  ভূমিকা  ভাষা  টোকা ২০১৮  ক্ৰাইম এলাৰ্ট  মুখ্য অভিনেত্ৰী হিন্দী 

ফটো গেলাৰী





তথ্যসূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় মহিলা
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
ৰোজা () হৈছে মণি ৰত্নমৰ দ্বাৰা পৰিচালিত আৰু সহ-লিখিত ১৯৯২ চনৰ এখন ভাৰতীয় তামিল ভাষাৰ ৰোমান্টিক থ্ৰিলাৰ চলচ্চিত্ৰ ছবিখনত অৰবিন্দ স্বামী আৰু মধু (মধুবালা নামৰে খ্যাত)য়ে অভিনয় কৰিছে ছবিখন কে. বালাচান্দেৰে তেওঁৰ কবিতালয় প্ৰডাকচনৰ অধীনত প্ৰযোজনা কৰিছিল আৰু জি. ভেংকটেশ্বৰনে বিতৰণ কৰিছিল ছবিখনৰ চিনেমাটোগ্ৰাফী সন্তোষ শিৱনৰ; সংগীতেৰে আত্মপ্ৰকাশ ঘটিছিল এ. আৰ. ৰহমানৰ, আনহাতে সম্পাদনা সুৰেশ উৰ্ছৰ 

ইয়াত তামিলনাডুৰ এখন গাঁৱৰ এগৰাকী সাধাৰণ ছোৱালীয়ে জম্মু-কাশ্মীৰত এক গোপন অভিযানৰ সময়ত উগ্ৰপন্থীয়ে অপহৰণ কৰাৰ পিছত নিজৰ স্বামীক বিচাৰি উলিয়াবলৈ কৰা কঠোৰ প্ৰচেষ্টাৰ কাহিনী উল্লেখ কৰা হৈছে

১৯৯২ চনৰ ১৫ আগষ্টত মুক্তি পোৱা ছবিখনে ইতিবাচক সমালোচনাৰ সন্মুখীন হয়, দেশপ্ৰেমমূলক বিষয়বস্তু আৰু সমালোচকৰ প্ৰশংসা লাভ কৰে ২৪ সংখ্যক আই এফ এফ আইৰ ভাৰতীয় পেনোৰামা শাখাত ইয়াক প্ৰদৰ্শিত কৰা হৈছিল

ৰোজাই ৰাষ্ট্ৰীয় সংহতিৰ শ্ৰেষ্ঠ ছবিকে ধৰি তিনিটা ৰাষ্ট্ৰীয় চলচ্চিত্ৰ বঁটা লাভ কৰি ৰত্নমক ৰাষ্ট্ৰীয় প্ৰশংসালৈ আগবঢ়াই দিয়ে ১৮ সংখ্যক মস্কো আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ চলচ্চিত্ৰৰ বাবে মনোনয়ন লাভ কৰিও ছবিখনে আন্তঃৰাষ্ট্ৰীয় প্ৰশংসা লাভ কৰে সমগ্ৰ বিশ্বতে সন্ত্ৰাসবাদী আক্ৰমণৰ আশংকা বৃদ্ধি পোৱাৰ ফলত আন্তঃৰাষ্ট্ৰীয় দৰ্শকৰ বাবে ছবিখন পুনৰ মুক্তি দিয়া হয় বম্বে (১৯৯৫) আৰু দিল ছে (১৯৯৮)ৰ পূৰ্বে মণিৰত্নমৰ ত্ৰিলজীত ভাৰতীয় ৰাজনীতিৰ পটভূমিত মানৱ সম্পৰ্কক চিত্ৰিত কৰা প্ৰথমখন ছবি

এই ছবিখনৰ জৰিয়তে এ আৰ ৰহমানে সুৰকাৰ হিচাপে আত্মপ্ৰকাশ কৰে তেওঁৰ কামৰ বাবে তেওঁ শ্ৰেষ্ঠ সংগীত পৰিচালকৰ ৰাষ্ট্ৰীয় চলচ্চিত্ৰ বঁটা, শ্ৰেষ্ঠ সংগীত পৰিচালক  তামিলৰ বাবে ফিল্মফেয়াৰ বঁটা আৰু শ্ৰেষ্ঠ সংগীত পৰিচালকৰ বাবে তামিলনাডু ৰাজ্যিক চলচ্চিত্ৰ বঁটা লাভ কৰে
কাহিনী
কাশ্মীৰ প্ৰদেশৰ শ্ৰীনগৰত অৰ্ধসামৰিক বাহিনী আৰু সন্ত্ৰাসবাদীৰ মাজত সংঘৰ্ষত গ্ৰেপ্তাৰ হয় ৱাছিম খান নামৰ এজন উগ্ৰপন্থী এই কাশ্মীৰতেই তামিলনাডুৰ পৰা নৱবিবাহিত দম্পতীয়ে ঋষি-ৰোজা ভ্ৰমণলৈ যায়, ঋষি এজন চৰকাৰী বিষয়া পত্নীৰ সন্মুখতে ঋষিক এবাৰ দিনৰ পোহৰত ৱাছিম খানৰ দলৰ সন্ত্ৰাসবাদীয়ে গাড়ীত উঠাইছিলতেওঁৰ পত্নীয়ে প্ৰথমে পুলিচৰ ওচৰলৈ গৈছিল যদিও কোনো সহায় নাপালে, তাৰ পিছত কাশ্মীৰ ৰাইফলছৰ ছেক্টৰ কমাণ্ডাৰ (শ্ৰীনগৰ) কৰ্ণেল ৰাইয়াপ্পাৰ পৰা সহায় বিচাৰিছিল, যিয়ে সহায় কৰাৰ প্ৰতিশ্ৰুতি দিছিল আৰু মূলতঃ কৰ্ণেল ৰাইয়াপ্পাৰ সহায়ত ৰোজাই স্বামী ঋষিক ঘূৰাই পাইছিল
চিত্ৰায়ন
ৰত্নমে কাশ্মীৰত ৰোজাৰ শ্বুটিং কৰাৰ পৰিকল্পনা কৰিছিল যদিও তাত চলা চৰম সন্ত্ৰাসবাদে তেওঁক ছবিখনৰ সৈতে মিল থকা আন হিল ষ্টেচনত শ্বুটিং কৰিবলৈ বাধ্য কৰাইছিল শ্বুটিং স্থানসমূহৰ ভিতৰত আছিল কুনুৰ, উটি, আৰু হিমাচল প্ৰদেশৰ মানালী ছবিখনৰ চিনেমাটোগ্ৰাফাৰ সন্তোষ শিৱনে কয় যে চিত্ৰনাট্য পৰ্যায়ত বহু ছবি লিখা হৈছিল; আনকি কাশ্মীৰৰ ক্ৰমবোৰতো ৰোজাই প্ৰথমবাৰৰ বাবে বৰফ দেখিলেহে দৰ্শকে বৰফ দেখা পায় এইবোৰ কথা চিত্ৰনাট্যত লিখা হৈছিল "চিন্না চিন্না আছাই" গীতটোৰ শ্বুটিং ধৰ্মপুৰীৰ হোগেনাক্কল জলপ্ৰপাত আৰু তিৰুনেলভেলীৰ পাপানাছামৰ বানাথিৰথাম জলপ্ৰপাতত কৰা হৈছিল শক্তি সিঙে ছবিখনৰ হিন্দী সংস্কৰণত অৰবিন্দ স্বামীৰ বাবে ডাব কৰিছিল, আনহাতে মধুবালাই নিজৰ বাবে ডাব কৰিছিল
৬০ দিনতকৈও কম সময়ৰ ভিতৰতে গোটেই ছবিখন সম্পূৰ্ণ হৈছিল ছবিখনৰ চূড়ান্ত দৈৰ্ঘ্য আছিল ৩,৭৫০ মিটাৰ (১২,৩০০ ফুট)

তথ্যসূত্ৰ
শ্ৰেণী:ৰাষ্ট্ৰীয় একতা বিষয়ক ৰাষ্ট্ৰীয় চলচ্চিত্ৰ বঁটা বিজয়ী শ্ৰেষ্ঠ ছবি
শ্ৰেণী:চলচ্চিত্ৰ
আৰ কে ৰোজা চেলভামণি  (জন্ম: শ্ৰী লতা ৰেড্ডী; ) এগৰাকী ভাৰতীয় ৰাজনীতিবিদ আৰু প্ৰাক্তন অভিনেত্ৰী ২০২৪ চনৰ ১১ এপ্ৰিলৰ পৰা ২০২৪ চনৰ বিধানসভা নিৰ্বাচনত বৃহৎ ব্যৱধানত পৰাজয়ৰ আগলৈকে তেওঁ অন্ধ্ৰ প্ৰদেশৰ পৰ্যটন, সংস্কৃতি আৰু যুৱ উন্নতিৰ মন্ত্ৰী হিচাপে কাৰ্যনিৰ্বাহ কৰিছিল

তিৰুপতিৰ ভাকাৰপেটাত জন্মগ্ৰহণ কৰা ৰোজাৰ পিতৃ-মাতৃৰ নাম ক্ৰমে নাগাৰাজা ৰেড্ডী আৰু ললিতা ৰেড্ডী তেওঁৰ  কুমাৰস্বামী ৰেড্ডী আৰু ৰামপ্ৰসাদ ৰেড্ডী নামৰ দুজন ভাতৃ আছে ৰোজা ১৯৯০ দশকৰ পৰা ২০০০ দশকলৈ একাধিক তামিল আৰু তেলেগু, মালয়ালম, কানাড়া ছবিত মুখ্য অভিনেত্ৰী হিচাপে অভিনয় কৰা ভাৰতীয় চলচ্চিত্ৰৰ এগৰাকী আগশাৰীৰ আৰু প্ৰতিষ্ঠিত অভিনেত্ৰী চেম্বাৰুথি (১৯৯২), সৰ্পায়গাম (১৯৯২), আন্না (১৯৯৪), উন্নিদাথিল এন্নাই কোডুথেন (১৯৯৮) গদিবিদী গাণ্ডা (১৯৯৩) আদি ব্লকবাষ্টাৰ ছবিত তেওঁ অভিনয় কৰিছে তেওঁ অভিনয়ৰ বাবে শ্ৰেষ্ঠ অভিনেত্ৰীৰ তামিলনাডু ৰাজ্যিক চলচ্চিত্ৰ বঁটা, নন্দী বঁটা আদি একাধিক বঁটা লাভ কৰিবলৈ সক্ষম হৈছে

২০২২ চনৰ এপ্ৰিল মাহত ৰোজা অন্ধ্ৰ প্ৰদেশ চৰকাৰৰ পৰ্যটন, সংস্কৃতি আৰু যুৱ উন্নয়ন মন্ত্ৰী হয়

তথ্য সংগ্ৰহ

বাহ্যিক সংযোগ

 

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:ভাৰতীয় ৰাজনীতিবিদ
ৰোজা জিনোছাৰ (১৮৯০-১৯৭৯) এগৰাকী ইজৰাইলী অধিবক্তা আৰু মহিলা অধিকাৰ কৰ্মী আছিল ফ্ৰেডা স্লুট্জকিনৰ পিছত তেওঁ মেণ্ডেটৰী পেলেষ্টাইনৰ দ্বিতীয়গৰাকী মহিলা অধিবক্তা হয় আৰু ইজৰাইলৰ প্ৰথমগৰাকী অনুশীলনকাৰী মহিলা অধিবক্তা আছিল ১৯৬৬ চনৰ পৰা ১৯৭০ চনলৈকে তেওঁ -ৰ সভানেত্ৰী আছিল

জীৱনী
১৮৯০ চনৰ ১৪ জুলাইত বেলাৰুছিয়াৰ গোমেলত লেখক মৰ্ডেকাই বেন হিলেল হাকোহেনৰ কন্যা ৰোজা হাকোহেন (পিছলৈ গিনজবাৰ্গ জিনোছাৰ)ৰ জন্ম হৈছিল ১৯০৭ চনত তেওঁ পৰিয়ালৰ সৈতে প্ৰাক-ৰাজ্য পেলেষ্টাইনলৈ প্ৰব্ৰজন কৰে আৰু তাৰ পৰাই তেওঁ আইন অধ্যয়ন কৰে , 2 ., . 7,  ( ), ,   , 2007, . 607-608

ৰোজাই তেওঁৰ পিতৃ আৰু জিয়নিষ্ট নেতা আৰু লেখক আহদ হাম (আশ্বাৰ জিভি হিৰ্চ গিঞ্জবাৰ্গ)ৰ বন্ধুত্বৰ জৰিয়তে তেওঁৰ ভৱিষ্যত স্বামী শ্লোমো গিঞ্জবাৰ্গক লগ পাইছিল ১৯০৮ চনত শ্লোমো পেলেষ্টাইনলৈ আহি হাকোহেন পৰিয়ালৰ লগত থাকে তেওঁ ৰোজাক তেওঁৰ লগত পেৰিছ বিশ্ববিদ্যালয়ত পঢ়িবলৈ মান্তি কৰাইছিল, যৰ পৰা ১৯১৩ চনৰ ১৯ অক্টোবৰত তেওঁ আইন বিভাগৰ ডিপ্লমা লাভ কৰিছিল

প্ৰথম বিশ্বযুদ্ধৰ সময়ত তেওঁ পিতৃ-মাতৃৰ সৈতে টেল আভিভত থাকে যদিও ১৯১৭ চনত তেওঁ আৰু শ্লোমোৰ বিবাহ ছুইজাৰলেণ্ডত হয় আৰু তেওঁলোকে চাৰি বছৰৰ বাবে লণ্ডনত থকা শহুৰেকৰ ঘৰলৈ গুচি যায় তাত থকাৰ সময়তে তেওঁ বহুতো জিয়নিষ্টৰ সংস্পৰ্শলৈ আহে আৰু তেওঁ আৰু তেওঁৰ স্বামী এই আন্দোলনৰ সৈতে জড়িত হৈ পৰে

১৯২২ চনত ৰোজা আৰু শ্লোমো পেলেষ্টাইনলৈ উভতি আহে ১৯৪৯ চনৰ পৰা ১৯৫১ চনলৈকে ইটালীত শ্লোমোক প্ৰথম ইজৰাইলৰ ৰাষ্ট্ৰদূত নিযুক্তি দিয়া হয়, তাৰ পিছত তেওঁলোক ইজৰাইললৈ উভতি যায় ৰাষ্ট্ৰদূত পদৰ সময়ত তেওঁ পৰিয়ালৰ নাম সলনি কৰি জিনোছাৰ কৰে

 তথ্যসূত্ৰ 

শ্ৰেণী:অধিবক্তা
শ্ৰেণী:ইজৰাইলৰ নাৰী অধিকাৰ কৰ্মী
ৰোজা লাক্সেমবাৰ্গ (ইংৰাজী:  ; জন্ম: ৫ মাৰ্চ ১৮৭১  মৃত্যু: ১৫ জানুৱাৰী ১৯১৯) এজনী পলিশ-জাৰ্মান মাৰ্ক্সবাদী দাৰ্শনিক, অৰ্থনীতিবিদ, ৰাজনীতিক, আৰু বিপ্লৱী আছিল তেওঁ ২০শ শতিকাৰ আৰম্ভণিৰ জাৰ্মান আৰু ইউৰোপীয় সমাজবাদী আন্দোলনত এক মুখ্য চৰিত্ৰ আছিল

 শৈশৱ আৰু শিক্ষা 
তেওঁ পলেণ্ডৰ  নামৰ চহৰত জন্মগ্ৰহণ কৰে, যি সেই সময়ত ৰাছিয়ান সাম্ৰাজ্যৰ অংশ আছিল সৰুৰে পৰাই তেওঁ অপ্ৰচলিত চিন্তাধাৰাৰ সৈতে যুক্ত আছিল পাছত তেওঁ   ত পঢ়ি ডক্টৰেট লাভ কৰে  তেওঁৰ গৱেষণাৰ বিষয় আছিল পুঁজিবাদৰ বিকাশ

 ৰাজনৈতিক জীৱন 
তেওঁ জাৰ্মানীৰ চচিয়েল ডেমোক্ৰেটিক পাৰ্টি ()ৰ সদস্য হিচাপে কাৰ্যকৰী ভূমিকা গ্ৰহণ কৰে, কিন্তু ৰ ভিতৰগত সংস্কাৰবাদী ধাৰাৰ বিৰুদ্ধে তীব্ৰ সমালোচনাত নামে 

পাছত তেওঁ কাৰ্ল লিবকনেখটৰ সৈতে মিলি স্পাৰ্টাকিষ্ট লীগ গঠন কৰে এই সংগঠনটো জাৰ্মানীত এক বিপ্লৱী সমাজবাদ প্ৰতিষ্ঠাৰ উদ্দেশ্যে কাম কৰিছিল

 দৰ্শন আৰু মত 
তেওঁ বিশ্বাস কৰিছিল যে সামাজিক বিপ্লৱ জনসাধাৰণৰ সক্ৰিয় অংশগ্ৰহণৰ জৰিয়তে হওয়া উচিত তেওঁ লেনিনৰ নেতৃত্বত বলশেভিক বিপ্লৱৰ কিছুমান একনায়কতামূলক দিশৰ সমালোচনা কৰিছিল তেওঁ লিখিছিল  
            .

 মৃত্যু 
১৫ জানুৱাৰী ১৯১৯ তাৰিখে, জাৰ্মান বিপ্লৱৰ সময়ত, ৰাষ্ট্ৰবাদী  সৈন্যবাহিনীৰ দ্বাৰা ৰোজা লাক্সেমবাৰ্গক বন্দী কৰি হত্যা কৰা হয় তেওঁৰ মৃতদেহ এটা খালত পেলাই দিয়া হৈছিল

 ঐতিহাসিক প্ৰভাৱ 
তেওঁক বিশ্ব সমাজবাদী ইতিহাসৰ অন্যতম মুখ্য মহিলা নেত্ৰী হিচাপে গণ্য কৰা হয়    আৰু বহু আন্তৰ্জাতিক সমাজবাদী সংগঠনে আজিও তেওঁৰ চিন্তাধাৰাক আগবঢ়াই লৈ গৈ আছে 

 উৎস 

শ্ৰেণী:দাৰ্শনিক
শ্ৰেণী:বিপ্লৱী
শ্ৰেণী:ৰাজনীতিবিদ
শ্ৰেণী:জাৰ্মানী
ৰোডা হোমী মিস্ত্ৰী  (; ১৬ অক্টোবৰ ১৯২৮- ৮ জুন ২০০৪) এগৰাকী ভাৰতীয় ৰাজনীতিক আৰু হায়দৰাবাদৰ গাচীবৌউলিত অৱস্থিত ৰোডা মিস্ত্ৰী কলেজ অফ ছোচিয়েল ৱৰ্ক এণ্ড ৰিচাৰ্ছ চেণ্টাৰৰ প্ৰতিষ্ঠাপক  তেওঁ ভাৰতীয় জাতীয় কংগ্ৰেছ দলৰ পৰা অন্ধ্ৰপ্ৰদেশক প্ৰতিনিধিত্ব কৰি ভাৰতৰ উচ্চ সদন ৰাজ্যসভাৰ সাংসদ কাৰ্যনিৰ্বাহ কৰিছিল     ইয়াৰ পূৰ্বে তেওঁ অন্ধ্ৰপ্ৰদেশ ৰাজ্য চৰকাৰৰ মহিলা আৰু শিশু কল্যাণ মন্ত্ৰী আৰু পৰ্যটন মন্ত্ৰী আছিল   ২০০৬ চনৰ ৮ জুলাইত হায়দৰাবাদত তেওঁৰ মৃত্যু হয়  তেওঁ এগৰাকী পাৰ্চী সম্প্ৰদায়ৰ ব্যক্তি আছিল  তেওঁৰ নাতিনীয়েক  লাইলা এম আলফন্স এগৰাকী আমেৰিকান সাংবাদিক আৰু "ট্ৰাইম্ফ অভাৰ ডিচক্ৰিমিনেচন: দ্য লাইফ ষ্ট'ৰী অৱ ড ফাৰহাং মেহৰ"ৰ লেখিকা
প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
ৰোম হৈছে ইটালীৰ ৰাজধানী আৰু আটাইতকৈ ডাঙৰ মহানগৰ ই লাজিঅ অঞ্চলৰ কেন্দ্ৰ আৰু ইউৰোপৰ ইতিহাস আৰু সংস্কৃতিৰ এক গুৰুত্বপূৰ্ণ কেন্দ্ৰ ৰোম খ্ৰীষ্টপূৰ্ব ৭৫৩ চনত প্ৰতিষ্ঠিত বুলি ধৰা হয় আৰু প্ৰাচীন ৰোমান সাম্ৰাজ্যৰ মূল ৰাজ্যিক কেন্দ্ৰ আছিল

 ভৌগোলিক অৱস্থান 
ৰোম ইটালীৰ মধ্যভাগত অৱস্থিত মহানগৰখন প্ৰায় ১,২৯৮ বৰ্গ কিলোমিটাৰ এলেকাত বিস্তৃত আৰু টাইবাৰ নদীৰ কাষত অৱস্থিত 

 জনসংখ্যা 
২০২৩ চনৰ তথ্য অনুসৰি, ৰোম মহানগৰখনত প্ৰায় ২.৮ মিলিয়নৰো অধিক লোক বাস কৰে ই ইটালীৰ আটাইতকৈ ডাঙৰ মহানগৰ হৈছে

 ইতিহাস 
ৰোম প্ৰাচীন ৰোমান সভ্যতাৰ কেন্দ্ৰ আছিল আৰু বিশ্ব ইতিহাসত এক মহান নগৰ হিচাপে পৰিগণিত ই সৰ্ববৃহৎ মহানগৰ হিচাপে জনাজাত আৰু গণতন্ত্ৰ, আইন, আৰু স্থাপত্যৰ বিকাশৰ ক্ষেত্ৰত গুৰুত্বপূৰ্ণ ভূমিকা পালন কৰিছে

 সংস্কৃতি আৰু পৰ্যটন 
ৰোমত পেণ্টেনাইন চেপ্টাৰ, ভেটিকান চিটি, কলোছিয়াম, আৰু বহুতো প্ৰাচীন স্থাপত্য আৰু সংগ্ৰহালয় আছে মহানগৰখন বছৰি লক্ষাধিক পৰ্যটকক আকৰ্ষণ কৰে

 অৰ্থনীতি 
ৰোম ইটালীৰ ৰাজনৈতিক, সাংস্কৃতিক, আৰু অৰ্থনৈতিক কেন্দ্ৰ ই বাণিজ্য, পৰ্যটন, আৰু চৰকাৰী কাৰ্যকলাপৰ বাবে মুখ্য কেন্দ্ৰ

 উল্লেখযোগ্য তথ্য 
 দেশ: ইটালী
 অঞ্চল: লাজিঅ 
 ৰাজধানী: ৰোম 
 জনসংখ্যা: প্ৰায় ২.৮ মিলিয়ন (২০২৩) 
 অঞ্চল: ১,২৯৮ বৰ্গ কিলোমিটাৰ 
 সময় অঞ্চল: ১ (), গ্ৰীষ্মকালীন সময়: ২ ()

 তথ্যসূত্ৰ 

শ্ৰেণী:ৰাজধানী
শ্ৰেণী:ভূগোল
ৰোমানা বাছিৰ () মহিলা আৰু সংখ্যালঘুৰ অধিকাৰ আৰু ধৰ্মীয় সহনশীলতাৰ বাবে এগৰাকী পাকিস্তানী সমাজ কৰ্মী বছিৰ ৰাৱালপিণ্ডিৰ পিছ এণ্ড ডেভেলপমেণ্ট ফাউণ্ডেশ্যনৰ তেওঁ ভূতপূৰ্ব কাৰ্যবাহী সঞ্চালক আৰু তেওঁক পোপ ষোড়শ বেনেডিক্টে মুছলমানৰ সৈতে ধৰ্মীয় সম্পৰ্ক আয়োগৰ পৰামৰ্শদাতা হিচাপে নিযুক্তি দিছিল

সক্ৰিয়তা
বাছিৰ এগৰাকী কেথলিক মহিলা৷ তেওঁ ১৯৯৭ চনত তৃণমূল পৰ্যায়ত কাম কৰিবলৈ আৰম্ভ কৰে৷ তেওঁ সমাজৰ সৈতে আন্তঃধৰ্মীয় সম্প্ৰীতি আৰু মহিলাৰ শিক্ষাৰ প্ৰসাৰৰ বাবে কাম কৰে তেওঁ মত প্ৰকাশৰ স্বাধীনতা, ন্যায়, মৰ্যাদা আৰু সমতাক প্ৰসাৰিত কৰা খ্ৰীষ্টান অধ্যয়ন কেন্দ্ৰৰ সদস্য আছিল ৰাৱালপিণ্ডিত বাছিৰে খ্ৰীষ্টান অধ্যয়ন কেন্দ্ৰত প্ৰশিক্ষাৰ্থী হিচাপে যোগদান কৰে আৰু পিছলৈ ২০০৯ চনত কাৰ্যসূচীৰ মুৰব্বী হিচাপে পদোন্নতি লাভ কৰে

২০১২ চনত পোপ ষোড়শ বেনেডিক্টে তেওঁক ভেটিকানৰ পণ্টিফিকেল কাউন্সিল ফৰ ইন্টাৰৰিলিজিয়াছ ডাইলগৰ ভিতৰত মুছলমানৰ সৈতে ধৰ্মীয় সম্পৰ্ক আয়োগৰ পৰামৰ্শদাতা হিচাপে নিযুক্তি দিয়ে এনে পদত নিযুক্তি পোৱা প্ৰথমগৰাকী পাকিস্তানী খ্ৰীষ্টান মহিলা

২০১৩ চনত তেওঁ ৰাৱালপিণ্ডিৰ শান্তি আৰু উন্নয়ন ফাউণ্ডেশ্যনৰ কাৰ্যবাহী সঞ্চালিকা আছিল

২০২১ চনত শ্বৰ্মীন ওবাইদ-চিনয়ৰ হোৱাইট ইন দ্য ফ্লেগ প্ৰকল্পত তেওঁক মানৱ অধিকাৰ ৰক্ষাকাৰী হিচাপে তালিকাভুক্ত কৰা হয়  30, 2021

বক্তা
২০১২ চনত চেণ্টাৰ ফৰ লিগেল এড এচিষ্টেন্স এণ্ড চেটলমেণ্ট (চিএএএছ)ৰ সংবাদমেলত পাঁচজন বক্তাৰ পেনেলৰ সদস্য আছিল পেনেলে ঈশ্বৰ নিন্দা আইনখনৰ অপব্যৱহাৰ, অপব্যৱহাৰ আৰু শোষণ ৰোধ কৰিবলৈ সংশোধন কৰিবলৈ আহ্বান জনায়২০১২ চনৰ নৱেম্বৰ মাহত ইছলামৰ সকলো সম্প্ৰদায়ক প্ৰতিনিধিত্ব কৰা যুৱ ধৰ্মীয় পণ্ডিত আৰু শিখ, বাহাই আৰু খ্ৰীষ্টান সম্প্ৰদায়ৰ সদস্যসকলৰ বাবে পাকিস্তান ইনষ্টিটিউট ফৰ পিছ ষ্টাডিজে আয়োজন কৰা কৰ্মশালাত তেওঁ ভাষণ দিয়ে ২০১৩ চনত কোৱাইড-ই-আজম বিশ্ববিদ্যালয়ৰ ()ত অনুষ্ঠিত হোৱা পাকিস্তানত সহনশীলতা বিষয়ক আলোচনা চক্ৰত বক্তা হিচাপে অংশগ্ৰহণ কৰিছিল আলোচনা চক্ৰত দেশত জাতিগত আৰু ধৰ্মীয় পাৰ্থক্যৰ সৈতে জড়িত হিংসা আৰু অসহিষ্ণুতাৰ মাত্ৰা বৃদ্ধিৰ বিৰুদ্ধে মাত মাতিবলৈ আহ্বান জনোৱা হৈছিল

লগতে চাওক
পাকিস্তানৰ কেথোলিক গীৰ্জা

তথ্যসংগ্ৰহ

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ মহিলা অধিকাৰ কৰ্মী
ৰোমানীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ ৰোমানীয় সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  টা প্ৰবন্ধ আছে

পৰিসংখ্যা
 চনৰ ৰোমানীয় ৱিকিপিডিয়া'ৰ   প্ৰবন্ধ,  সম্পাদক,  প্ৰশাসক  আৰু  ফাইল আছে মোট সম্পাদনা সংখ্যা  পৰিসংখ্যা
বাহ্যিক সংযোগ
ৰোমানীয় ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
ৰোমিত ৰাজ প্ৰাসাৰ এগৰাকী ভাৰতীয় চলচ্চিত্ৰ অভিনেতা যিয়ে জি টিভি ছিৰিয়ালৰ ঘৰ কী লক্ষ্মী বেটিয়াত যুৱৰাজ গাৰোদিয়াৰ চৰিত্ৰত আৰু মায়াক জীৎ খুৰানাৰ চৰিত্ৰত অভিনয় কৰিছিল

 টেলিভিচন 
বছৰছিৰিয়ালভূমিকাউপ-তাৰকাচেনেল২০০৩সাকা লাকা বুম বুমকৰণজেনিফাৰ ৱিনগেট, কিনসুক বৈদ্যষ্টাৰ প্লাচ২০০৪হাতিমপ্ৰিঞ্চ বিশালআদিতি প্ৰতাপষ্টাৰ প্লাচ২০০৬২০০৯ঘৰ কী লক্ষ্মী বেটিয়াযুৱৰাজ সূৰ্য্যকান্ত গাৰোদিয়াজচবীৰ কৌৰ আৰু নিয়াতি জোশীজী টিভি২০০৭২০০৯মায়কাজীৎ খুৰানাকাঞ্চি কুল, শিল্পা শিডেন আৰু দামিনি আনন্দজী টিভি২০০৬সুনো হৰ দিল কুচ কেহতা হ্যাঁৰাহুলনিয়তি জোশিচাহাৰা ওৱান২০০৬ছিঃ...ফিৰ কই হ্যাঁ - ভুত বাঙলাইমৰান ষ্টাৰ ওৱান২০০৬-২০০৭বেটিয়া আপনি য়া পৰয়া ধন২০০৯মত পিথ কে চাৰু মেঁ স্বৰ্গৰোমিতশিল্পা সিন্দেকালাৰ টিভি২০১০থোড়া হ্যাঁ বাচ থোড়ে কী জৰুৰাত হ্যাঁনিশিকান্ত কুলকৰণীপ্ৰিৱামৱাদ কান্ত  সোণালী নিকামকালাৰ টিভি২০১১২০১৫আদালতবৰুন জাবেৰি; কে.ডি. পাঠকৰ সহায়কৰোনিত ৰয় সোনি টিভি২০১২,২০১৪ চি.আই.ডি বৰুন সোনি টিভি২০১৫-২০১৬চলতি কা নাম গাড়ী...লেটচ্ গোকৰণ আহুজা, পিয়াৰ স্বামীসৃষ্টি ৰোডসাব টিভি২০১৮ফেয়াৰ ফাইলচ্মানচি শ্ৰীবাস্তৱজী টিভি২০১৮কৌন হ্যাঁ?কিৰ্তী মিষ্ট্ৰিকালাৰচ্ টিভি
 চলচিত্ৰ 
 হামদাম
 তথ্য উৎস 

 বহিঃ সংযোগ 

 

শ্ৰেণী:অভিনয় শিল্পী
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
ৰোমিনা ৰেছিয়া (), জন্ম: ১১ মাৰ্চ, ১৯৮১, বুয়েনছ আয়াৰ্ছৰ আজুলত সমসাময়িক বস্তুৰ সৈতে সংযুক্ত শক্তিশালী ৰেনেছাঁ প্ৰভাৱৰ ছবিত প্ৰয়োগ কৰা এনাক্ৰনিজমৰ ব্যৱহাৰৰ পথ প্ৰদৰ্শক হিচাপে তেওঁ স্বীকৃতি লাভ কৰিছে 

তেওঁৰ যিবোৰ বিষয় সম্পূৰ্ণ ধ্ৰুপদী নান্দনিকতাৰ দৃশ্যবোৰত সন্নিৱিষ্ট কৰা হৈছে, মহান মাষ্টৰসকলৰ চিত্ৰকলাৰ প্ৰতি সন্মান জনাই এক বিৰতিৰ সৃষ্টি কৰিছে তেওঁৰ আটাইতকৈ চিনাকি কামৰ ভিতৰত পপকৰ্ণ, চ্যুইংগাম, হেমবাৰ্গাৰ, চোডা, এটা স্পেগেটি, দন্ত চিকিৎসাৰ আনুষংগিক সামগ্ৰী আদি বস্তু তেওঁৰ ৰচনাসমূহ দ্য হাফিংটন পোষ্ট, ইন্টাৰভিউ, ভেনিটি ফেয়াৰ, ভোগ ইটালিয়া আৰু দ্য ৱাইল্ড মেগাজিন আদিয়ে প্ৰকাশ কৰিছে1

জীৱন আৰু কেৰিয়াৰ
১৯৮১ চনৰ ১১ মাৰ্চত আৰ্জেণ্টিনাৰ বুয়েনছ আয়াৰ্ছৰ আজুলত জন্ম লাভ কৰিছিল ৰেছিয়াই ১৯ বছৰ বয়সত তেওঁ অধ্যয়নৰ বাবে কেপিটেল ফেডাৰেললৈ গুচি যায় আৰু তাৰ পৰাই বুয়েনছ আয়াৰ্ছ বিশ্ববিদ্যালয়ৰ পৰা বিজনেচ এডমিনিষ্ট্ৰেশ্যনত স্নাতক ডিগ্ৰী লাভ কৰে পিছলৈ তেওঁ একাউণ্টিং এৰি ফটোগ্ৰাফীত নিজকে মনপ্ৰাণ সঁপি দিয়ে, যিটো তেওঁ টিয়েট্ৰ' কলনত কলা পৰিচালনা আৰু দৃশ্যপটৰ লগতে অধ্যয়ন কৰিছিল ফেশ্বন ফটোগ্ৰাফীত আৰম্ভ কৰিছিল যদিও সূক্ষ্ম কলালৈ পৰিৱৰ্তিত হৈছিল, ফটোগ্ৰাফীৰ বাহিৰলৈ গৈ মিক্সড মিডিয়ালৈ আগবাঢ়িছিল দ্ৰুতগতিত শিল্পীজনে কলা জগতত জনপ্ৰিয়তা লাভ কৰিছিল ২০১৭ চনত দ্য উইমেনছ ফৰাম ফৰ দ্য ইকনমি এণ্ড ছচাইটিয়ে তেওঁক বিশ্বৰ আটাইতকৈ প্ৰভাৱশালী ব্যক্তিত্ব হোৱাৰ পথত আগবাঢ়ি থকা সোতৰগৰাকী যুৱতীৰ ভিতৰত এগৰাকী হিচাপে নিৰ্বাচিত কৰে তেওঁৰ কৰ্মৰাজি লণ্ডন, এডিনবাৰ্গ, বুয়েনছ আয়াৰ্ছ, কৰ্ডোবা, বাৰ্চিলোনা, নৰৱে, পেৰিছ, জুৰিখ, মিলান, নিউয়ৰ্ক, লছ এঞ্জেলছ, ব্ৰাছেলছ আদি চহৰত প্ৰদৰ্শিত হৈছে

তথ্য সূত্ৰ

শ্ৰেণী:আৰ্জেণ্টিনাৰ ব্যক্তি
শ্ৰেণী:ফটোগ্ৰাফাৰ
ৰোশন কুমাৰী ফকিৰ মহম্মদ () 
এগৰাকী ভাৰতীয় শাস্ত্ৰীয় নৃত্যশিল্পী, অভিনেত্ৰী আৰু নৃত্য পৰিচালক তেওঁক বহুতে ভাৰতীয় শাস্ত্ৰীয় নৃত্য কথকৰ অন্যতম শীৰ্ষস্থানীয় প্ৰতিষ্ঠাপক হিচাপে গণ্য কৰে জয়পুৰ ঘৰানাক অনুসৰণ কৰা ৰোশন কুমাৰী কথকৰ প্ৰসাৰৰ বাবে স্থাপন কৰা মুম্বাইৰ নৃত্য কলাকেন্দ্ৰৰ প্ৰতিষ্ঠাপক ১৯৭৫ চনত তেওঁ সংগীত নাটক একাডেমী বঁটা আৰু ১৯৮৪ চনত ভাৰতৰ চতুৰ্থ সৰ্বোচ্চ ভাৰতীয় অসামৰিক সন্মান পদ্মশ্ৰী লাভ কৰে
জীৱনী
ৰোশন কুমাৰীৰ উত্তৰ ভাৰতৰ হাৰিয়ানা ৰাজ্যৰ আম্বালাত (পূৰ্বৰ পাঞ্জাব) এজন বিখ্যাত তবলাবাদক চৌধুৰী ফকিৰ মহম্মদ আৰু প্ৰখ্যাত শাস্ত্ৰীয় আৰু নেপথ্য কণ্ঠশিল্পী জোহৰাবাই অম্বালেৱালীৰ ঘৰত বৰদিনৰ আগদিনাখন (জন্মবৰ্ষ অনিশ্চিত) জন্ম হৈছিল কে.এছ. মোৰেৰ পৰা কথকৰ প্ৰাৰম্ভিক জ্ঞানখিনি আয়ত্ব কৰাৰ পিছত তেওঁ জয়পুৰ ঘৰানাৰ মুম্বাইৰ মহাৰাজ বিন্দাদ্দিন স্কুল অফ কথকত সুন্দৰ প্ৰসাদজীৰ অধীনত প্ৰশিক্ষণ অব্যাহত ৰাখে পিছলৈ তেওঁ গুলাম হুছেইন খান আৰু হনুমান প্ৰসাদৰ পৰাও প্ৰশিক্ষণ গ্ৰহণ কৰে ভাৰত নাট্যম শিকে গোৱিন্দৰাজ পিল্লাই আৰু মহালিংগম পিল্লাইৰ পৰা

ৰোশন কুমাৰীয়ে ৰাষ্ট্ৰপতি ভৱনৰ বিশেষ অনুষ্ঠানকে ধৰি ভাৰতৰ বিভিন্ন ঠাইত অনুষ্ঠান পৰিবেশন কৰিছে জৱাহৰলাল নেহৰু, ইন্দিৰা গান্ধী, নিকিতা খ্ৰুছেভ, মিল্টন ওবোটে, হুছেইন অফ জৰ্ডান আৰু নেপালৰ ৰজাৰ দৰে ব্যক্তিত্বৰ সন্মুখতো তেওঁ অনুষ্ঠান পৰিৱেশন কৰিছে ১৯৭১ চনত তেওঁ মুম্বাইৰ বান্দ্ৰাত নৃত্য কলাকেন্দ্ৰ প্ৰতিষ্ঠা কৰে, য'ত তেওঁ বহুতো শিক্ষাৰ্থীক শিক্ষাদান কৰিছিল মুক্তা যোশী, অদিতি ভাগৱত, নন্দিতা পুৰী, নিগাৰ বানো, শ্বেলিনা বিৰানী, সেহজপ্ৰীত সিং, হিমানী, সংগীতা, অনন্যা গুহা আৰু শৈলা অৰোৰা আদি তেওঁৰ কেইগৰাকীমান উল্লেখযোগ্য শিক্ষাৰ্থী অবিবাহিত হৈ থকা ৰোশন কুমাৰীৰ ঘৰ মুম্বাইত
চলচ্চিত্ৰীয় জীৱন
১৯৫৩ চনত বিমল ৰায়ে তেওঁক পৰিনীতা ছবিৰ বাবে এটা কথকত অভিনয় কৰিবলৈ আমন্ত্ৰণ জনায় পিছৰ বছৰত তেওঁ নীতিন বসুৰ ৱাৰিছ আৰু ছোহৰাব মোডীৰ হিন্দী, উৰ্দু দ্বিভাষিক ছবি মিৰ্জা গালিবত অভিনয় কৰে তেওঁৰ পৰৱৰ্তী অভিনয় আছিল ১৯৫৬ চনত ৰাজা নৱাথেৰ ছবি বসন্ত বাহাৰত ভাৰতৰ প্ৰখ্যাত চলচ্চিত্ৰ নিৰ্মাতা সত্যজিত ৰায়ে তেওঁ পৰিচালনা কৰা ১৯৫৮ চনৰ ছবি জলসাঘৰৰ এটা নৃত্যৰ দৃশ্যত ৰোশন কুমাৰীক অভিনয় কৰোঁৱাইছিল ১৯৭০ চনত ভাৰত চৰকাৰৰ ফিল্ম ডিভিজনে কথকৰ ইতিহাস আৰু অনুশীলনৰ বিষয়ে এখন তথ্যচিত্ৰ নিৰ্মাণ কৰে, য'ত ৰোশন কুমাৰীৰ উপৰিও দময়ন্তী যোশী, উমা শৰ্মা, সুদৰ্শন ধীৰ আৰু শম্ভু মহাৰাজৰ দৰে উল্লেখযোগ্য কথকৰ প্ৰতিষ্ঠাপকসকলেও পৰিবেশন কৰিছিল পিছলৈ গোপী, লেকিন (১৯৯০),চৈতালী (১৯৭৫) আৰু চৰ্দাৰী বেগম (১৯৯৬) আদি হিন্দী ছবিত নৃত্য পৰিচালক হিচাপে কাম কৰে
তথ্যউৎস

বাহ্যিক সংযোগ

 
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় নৃত্যশিল্পী
ৰোশন দালভী () ভাৰতৰ মহাৰাষ্ট্ৰৰ বম্বে উচ্চ ন্যায়ালয়ৰ এগৰাকী প্ৰাক্তন ন্যায়াধীশ

শিৱসেনাৰ নেতা বাল থাকৰেৰ সন্তানসকলৰ উত্তৰাধিকাৰ সম্পৰ্কে হোৱা বিবাদ,  আৰু বাৰত নৃত্যশিল্পীসকলক নিজৰ বৃত্তি আগবঢ়াই নিবলৈ নিষেধ কৰা মহাৰাষ্ট্ৰৰ আইন এখনক প্ৰত্যাহ্বান জনোৱা আদিকে ধৰি ন্যায়াধীশ হিচাপে তেওঁ কৰ্মজীৱনত কেইবাটাও উল্লেখযোগ্য গোচৰৰ বিচাৰ কৰিছিল

 কৰ্মজীৱন 
দালভীয়ে মুম্বাইত আইন চৰ্চা কৰিছিল৷ ইয়াৰ পিছত তেওঁ যমুনালাল বাজাজ ইনষ্টিটিউট অৱ মেনেজমেণ্ট ষ্টাডিজ আৰু নাৰ্চী মঞ্জী ইনষ্টিটিউট অৱ মেনেজমেণ্ট ষ্টাডিজৰ অতিথি অধ্যাপক হিচাপে কৰ্পৰেট আইন অধ্যাপনা কৰিছিল

১৯৮৯ চনত মুম্বাইৰ চিটি চিভিল এণ্ড চেচনছ কোৰ্টত দালভীয়ে ন্যায়াধীশ হিচাপে নিযুক্তি লাভ কৰে ২০০৪ চনত মুম্বাইৰ পৰিয়াল আদালতৰ তেওঁ প্ৰধান ন্যায়াধীশ আছিল পৰৱৰ্তী সময়ত ২০০৫ চনৰ জুন মাহত বোম্বাই উচ্চ ন্যায়ালয়ত নিযুক্তি লাভ কৰে

 উল্লেখযোগ্য বিচাৰ 
২০০৬ চনত ন্যায়াধীশ এফ আই ৰেবেলোৰ সৈতে দালভীয়ে মহাৰাষ্ট্ৰ চৰকাৰে বাৰত নৃত্যশিল্পীক নিজৰ পেছা চলাই নিব নিষেধ কৰিবলৈ প্ৰণয়ন কৰা আইন অসাংবিধানিক বুলি ৰায় দিছিল আৰু ইয়াক নাকচ কৰিছিল দালভী আৰু ৰেবেলোৱে ৰাজ্যখনক নিৰ্দেশ দিয়ে যে নাবালকসকল যাতে এই বৃত্তিটোৰ সৈতে জড়িত নহয় ইয়াৰ বাহিৰেও তেওঁলোকৰ মতে চৰকাৰে নৈতিকতাৰ ভিত্তিত নিষেধাজ্ঞাক ন্যায্যতা প্ৰদান কৰিব নোৱাৰে তেওঁলোকৰ এই ৰায় ভাৰতীয় উচ্চতম ন্যায়ালয়ে সমৰ্থন কৰে৷ পৰৱৰ্তী আইন প্ৰণয়নৰ দ্বাৰা নিষেধাজ্ঞা পুনৰ প্ৰৱৰ্তনৰ প্ৰচেষ্টা সফল নহ'ল

২০১০ চনত দালভীয়ে ৰায় দিছিল যে পক্ষসমূহে মুম্বাইৰ পৰিয়াল আদালতত নিজৰ গোচৰ চলাবলৈ প্ৰতিনিধি নিযুক্তি দিব নোৱাৰে৷ তেওঁ ৰায় দিছিল যে এনে প্ৰতিনিধিৰ বিষয়ে অৰ্হতা বা নিৰ্দেশনাৰ অভাৱত আদালতসমূহক "যিকোনো সংখ্যক অযোগ্য, নামভৰ্তি নোহোৱা ব্যক্তিয়ে আগুৰি ধৰিব"

২০১১ চনত দালভী পাঁচজন ন্যায়াধীশৰ বিচাৰপীঠৰ অংশ আছিল৷ তেওঁলোকে ৰায় দিছিল যে তদন্ত কৰা ব্যক্তিসকলৰ বেংক একাউণ্ট অকামিলা কৰাৰ আগতে আৰক্ষী বিষয়াসকলে পূৰ্ব জাননী দিব নালাগে৷ এই গোচৰত প্ৰাকৃতিক ন্যায়ৰ নীতি প্ৰযোজ্য নহয় বুলি তেওঁলোকে ৰায় দিছিল

২০১৫ চনত দালভীয়ে ১৯৯২ চনৰ ভাৰতীয় শ্বেয়াৰ বজাৰ কেলেংকাৰীৰ সৈতে জড়িত দুজন ব্যক্তিক জালিয়াতি আৰু দুৰ্নীতিৰ সৈতে জড়িত অপৰাধত দোষী সাব্যস্ত কৰে আৰু আন চৈধ্যজনক দোষমুক্ত কৰে এই দোষী সাব্যস্ত হোৱাৰ পিছত ভাৰতীয় ষ্টক ব্ৰোকাৰ হৰ্ষদ মেহতাকে ধৰি আন কেইবাজনো লোককো আনুষংগিক অপৰাধত দোষী সাব্যস্ত কৰা হয়

ৰাজনীতিবিদ উদ্ধৱ থাকৰে আৰু তেওঁৰ ভাতৃৰ মাজত তেওঁলোকৰ পিতৃ মৃত শিৱসেনাৰ নেতা বাল থাকৰেৰ সম্পত্তিক লৈ হোৱা বিবাদ,আক্ৰমণৰ অভিযোগৰ সৈতে জড়িত গোচৰকে ধৰি ৰাজহুৱা ব্যক্তিৰ সৈতে জড়িত কেইবাটাও উল্লেখযোগ্য গোচৰৰ বিচাৰো দালভীয়ে কৰিছে৷

 ব্যক্তিগত জীৱন 
দালভীয়ে মুম্বাই বিশ্ববিদ্যালয়ৰ পৰা বাণিজ্য শাখাত স্নাতক (বি.কম) আৰু আইনত স্নাতকোত্তৰ (এল.এল.এম.) লাভ কৰে মুম্বাইৰ চৰকাৰী আইন মহাবিদ্যালয়ৰ সভ্য হিচাপে তেওঁ নিযুক্তি লাভ কৰে
 তথ্যসূত্ৰ 
শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতৰ ন্যায়াধীশ